
KOMMENTARER  FRA  LÆSERNE 


BROR  MANOIS  DØD 

Vi  glædede  os  meget  over  R.  Val 
Johnsons  artikel  i  augustnummeret  1999 
og  billederne  af  Kirkens  medlemmer  i  Ny 
Caledonien.  Det  første  år  af  vores  mission 
virkede  vi  i  Ny  Caledonien,  indtil  vi  blev 
flyttet  til  Fiji.  Vi  blev  bedrøvede,  da  vi  for 
nylig  hørte,  at  bror  Teahumanu  Mano'i,  en 
af  de  ledere,  som  nævnes  i  artiklen,  er  død. 
Vi  føler  med  bror  Mano'is  familie  og  venner 
og  de  missionærer,  som  har  virket  i  Ny 
Caledonien. 

Ældste  Jerald  og  søster  Janet  Hansen 

Finlinson, 

Suva-missionen  på  Fiji 

ARTIKLERNE  OM  FÆLLESTID  ER  EN  HJÆLP 
FOR  SMÅ  UNDERSØGERE 

Jeg  vil  gerne  udtrykke  min  dybe 
taknemlighed  for  de  artikler,  som  trykkes  i 
Liahona  (spansk)  hver  måned,  især  artik- 
lerne om  Fællestid.  De  har  hjulpet  mig 
meget  med  vores  små  undersøgere.  Disse 
børn  viser  stor  interesse,  når  vi  lader  dem 
få  del  i  de  forskellige  emner,  billeder  og  spil. 

Jeg  har  været  primarypræsidentinde  i 
fire  år,  og  det  har  været  vidunderligt  at 
vide,  at  jeg  kan  regne  med  dette  særlige  og 
vigtige  tidsskrift.  Det  er  en  hjælp  i  vore 
kaldelser,  vore  klasser  og  i  alt,  som  har 
betydning  i  Kirken. 

Selene  Villalobos  de  Quinones, 

Fajardo  Gren, 

Fajardo  Distrikt  i  Puerto  Rico 


A  LISTA 
DE  QUALIDADES 


tes 


»DEN  GODE  LISTE« 

Jeg  er  meget  taknemlig  for  artiklen 
»Den  gode  liste«  i  Liahona  (portugisisk)  for 
marts  1999.  Jeg  lærte  virkelig  at  værdsætte 
mine  talenter,  som  jeg  har  skjult  i  mange  år 
af  frygt  eller  generthed. 

Jeg  havde  aldrig  ventet  at  finde  noget  så 
interessant  og  enestående  i  et  af  Kirkens 
tidsskrifter.  Mange  tak.  Det  budskab  var 
Uge,  hvad  jeg  trængte  til. 

Tidsskriftet  er  en  vidunderlig  velsig- 
nelse for  mig  og  andre  unge.  Jeg  er  sikker 
på,  at  dets  evangeliske  budskaber  lægger  en 
grundvold  til  min  kommende  mission. 

Anderson  Bispo  dos  Santos; 

Sao  Caetano  Ward, 

Salvador  Nordre  Stav  i  Brasilien 

LÆR  AF  ANDRES  ERFARINGER 

Jeg  er  17  år,  og  jeg  har  været  medlem  af 
Kirken  i  seks  år.  Jeg  elsker  at  læse  Liahona 
(spansk),  fordi  det  giver  mulighed  for  at 
lære  af  andres  erfaringer.  Når  jeg  læser  i 
tidsskriftet,  erkender  jeg,  at  det  er  et 
kompas,  som  viser  os  den  vej,  vi  skal  følge. 

Ronald  Luis  Hinostroza  Fortuna, 

Bolivar  Ward, 

San  Luis  Stav  i  Lima  i  Peru 

Præsident  Thomas  S.  Monson 

Førsterådgiver  i  Det  Første  Præsidentskab 


eg  holder  meget  af  Primary  og  dets  virke,  hvor  lærere  underviser  små 
børn  i  at  vandre  i  lyset  af  Kristi  evangelium.  De  lærer  hvert  enkelt  barn 
at  synge  med  personlig  overbevisning. 


Jeg  er  Guds  kære  barn  . . . 

Led  mig,  før  mig,  gå  du  med  mig, 

hjælp  mig  finde  vej, 

lær  mig,  hvad  jeg  gøre  må, 

for  hjem  til  Gud  at  nå.1 

En  del  af  primarylærernes  store  kærlighed  finder  udtryk  i  deres  forbere- 
delse af  drengene  til  at  modtage  Det  Aronske  Præstedømme. 

Under  deres  ledelse  opfordres  primarybørn  til  at  lære  Jesu  Kristi  Kirke  af 
Sidste  Dages  Helliges  trosartikler  udenad.  I  husker  dem.  Må  jeg  nævne  blot 
to  af  dem: 

»Vi  tror  på  Gud,  den  evige  Fader,  på  hans  Søn  Jesus  Kristus  og  på  den 
Helligånd.«2 

»Vi  tror,  at  vi  må  være  ærlige,  sandfærdige,  kyske,  velgørende  og  dydige  og 
gøre  godt  mod  alle.  I  virkeligheden  kan  vi  sige,  at  vi  følger  Paulus'  formaning: 

FEBRUAR      2001 
3 


Johannes  Døber 

forkyndte  tro,  omvendelse, 

dåb  ved  nedsænkning 

og  overdragelse  af 

Helligånden.  En  del  af 

primarylærerernes  store 

kærlighed  kommer  til 

udtryk  i,  at  de  forbereder 

drenge  til  at  modtage  Det 

Aronske  Præstedømme  - 

det  samme  præstedømme, 

som  Johannes 

Døber  bar. 


Vi  tror  alt,  vi  håber  alt,  vi  har  udholdt  meget  og  håber 
at  kunne  udholde  alt.  Vi  tragter  efter  alt,  hvad  der  er 
dydigt,  elskeligt,  hvad  der  har  godt  lov  eller  er  prisvær- 
digt.«3 

Kan  man  tænke  sig  et  mere  solidt  fundament,  en  mere 
grundlæggende  filosofi  til  at  vejlede  enhver  af  os,  end 
trosartiklerne?  Hvilken  vidunderlig  gave  disse  lærere 
giver,  når  de  forventer,  at  ethvert  barn  kender  og  efter- 
lever en  sådan  standard.  De  har  personligt  taget  imod 
den  guddommelige  opfordring:  »Vogt  mine  lam.  Vær 
hyrde  for  mine  får!«4 

Nogle  vil  måske  spørge:  »Hvilken  betydning  har  Det 
Aronske  Præstedømme,  for  hvilket  en  sådan  forberedelse 
finder  sted?  Er  det  virkelig  så  betydningsfuldt  i  en  drengs 
tilværelse?«  Det  Aronske  Præstedømme  »er  et  tillæg  til 
...  Det  Melkisedekske  Præstedømme,  og  har  ret  til  at 
betjene  i  de  ydre  forordninger.«5  Johannes  Døber  var 
efterkommer  af  Aron  og  havde  nøglerne  til  Det  Aronske 
Præstedømme.    Måske   burde   vi  gennemgå  Johannes 


nedskrevet  om  deres  ungdomsår.  En  enkelt  sætning  inde- 
holder alt,  hvad  vi  kender  til  Johannes'  historie  i  et 
tidsrum  af  30  år  -  hele  den  tid,  der  gik  mellem  hans 
fødsel  og  hans  vandring  ud  i  ørkenen  for  at  påbegynde  sin 
offentlige  tjenestegerning:  »Drengen  voksede  op  og  blev 
stærk  i  ånden,  og  han  var  i  ørkenen  til  den  dag,  da  han 
skulle  træde  frem  for  Israel.«8 

Hans  tøj  var  af  samme  slags  som  de  gamle  profeters  - 
en  klædning,  der  var  vævet  af  kamelhår.  Hans  føde  var 
sådan,  som  ørkenen  kunne  frembringe  -  græshopper  og 
vild  honning.  Hans  budskab  var  kort.  Han  forkyndte  tro, 
omvendelse,  dåb  ved  nedsænkning,  og  overdragelse  af 
Helligånden  ved  en  myndighed  større  end  den,  han  selv 
besad. 

»Jeg  er  ikke  Kristus,«  sagde  han  til  gruppen  af  trofaste 
disciple,  »men  jeg  er  sendt  forud  for  ham.«9  »Jeg  døber  jer 
med  vand  . . .  men  han,  som  kommer  efter  mig,  er  stær- 
kere ...«10  »Han  skal  døbe  jer  med  Helligånden  og  ild.«11 

Og  så  kom  højdepunktet  af  Johannes'  mission  -  da 


Døbers  liv  og  mission  for  bedre  at  forstå  betydningen  af      han  døbte  Kristus.  Jesus  kom  ned  fra  Galilæa  udeluk - 


Det  Aronske  Præstedømme. 

For  mange  år  siden  og  langt  borte  forekom  der  i  det 
besatte  land,  Palæstina,  et  vidunderligt  mirakel.  Stedet 
var  trist,  og  tiden  var  fuld  af  uroligheder.  På  det  tids- 
punkt, i  kong  Herodes'  dage,  levede  der  en  præst  ved 
navn  Zakarias  med  sin  hustru  Elisabeth.  »De  var  ... 
retfærdige  for  Gud.«6  Men  mange  års  længsel  var 
forblevet  uopfyldt  -  Zakarias  og  Elisabeth  forblev  barn- 
løse. 

Men  så  oprandt  en  dag,  der  altid  vil  blive  erindret. 
Englen  Gabriel  viste  sig  for  Zakarias  og  forkyndte:  »Frygt 
ikke,  Zakarias!  For  din  bøn  er  hørt.  Din  hustru  Elisabeth 
skal  føde  dig  en  søn,  og  du  skal  give  ham  navnet 
Johannes  ...  han  skal  blive  stor  for  Herren.«7 

Elisabeth  blev  virkelig  gravid.  Til  den  fastsatte  tid  blev 
en  dreng  født,  og  i  henhold  til  englens  instruktion  blev 
han  navngivet  Johannes. 

Som  det  var  tilfældet  med  Mesteren  Jesus  Kristus,  var 
det   også   med    tjeneren   Johannes   -   meget    lidt   er 


kende  for  »at  blive  døbt  af«  Johannes.  Af  hjertets 
ydmyghed  og  brødebetynget  i  sjælen  bønfaldt  Johannes: 
»Jeg  trænger  til  at  blive  døbt  af  dig,  og  du  kommer  til 
mig.«  Mesteren  svarede:  »...  således  bør  vi  opfylde  al 
retfærdighed.«12 

»Men  da  Jesus  var  døbt,  steg  han  straks  op  fra  vandet, 
og  se,  himlene  åbnede  sig  over  ham,  og  han  så  Guds  ånd 
dale  ned  ligesom  en  due  og  komme  over  sig; 

og  der  lød  en  røst  fra  himlene:  >Det  er  min  elskede 
søn,  i  ham  har  jeg  fundet  velbehag. <«B 

Johannes'  vidnesbyrd  om,  at  Jesus  var  verdens 
Forløser,  blev  frimodigt  fremsat.  Uden  frygt  og  med  mod 
forkyndte  Johannes:  »Se,  dér  er  det  Guds  lam,  som  bærer 
verdens  synd.«14 

Om  Johannes  vidnede  Frelseren  senere:  »Blandt  kvin- 
defødte  er  der  ikke  fremstået  nogen  større  end  Johannes 
Døber.«15 

Johannes'  offentlige  gerning  nærmede  sig  sin  afslut- 
ning. Han  havde  til  at  begynde  med  fordømt  farisæernes 

og  saddukæernes  hykleri  og  verdslighed;  og  han  havde 
nu  lejlighed  til  at  fordømme  en  konges  vellevned. 
Resultatet  er  velkendt.  En  konges  svaghed  og  en  kvindes 
raseri  forenedes  i  at  volde  Johannes'  død. 

Den  grav,  hvori  hans  legeme  blev  lagt,  kunne  ikke 
holde  på  det.  Og  den  morderiske  handling  kunne  heller 
ikke  gøre  hans  stemme  tavs.  For  verden  erklærer  vi,  at  i 
byen  Harmony  i  Pennsylvania  kom  en  engel  den  15.  maj 
1829,  som  »tilkendegav  sig  som  Johannes,  den  samme, 
som  i  Det  Nye  Testamente  kaldes  Johannes  Døberen« 
som  et  opstandent  væsen  til  Joseph  Smith  og  Oliver 
Cowdery.  »Den  besøgende  engel  sagde,  at  han  handlede 

Hvilken  vidunderlig  gave  disse  lærere 
giver,  når  de  forventer,  at  ethvert  barn 
kender  og  efterlever  en  sådan  standard. 
De  har  personligt  taget  imod  den 
guddommelige  opfordring:  »Vogt  mine 
lam.  Vær  hyrde  for  mine  får!« 


under  ledelse  af  Peter,  Jakob  og  Johannes,  de 

fordums  apostle,  som  sad  inde  med  nøglerne  til 

det    højere    præstedømme,    som    kaldes    Det 

Melkisedekske    Præstedømme.«16  Det    Aronske 

Præstedømme  blev  gengivet  til  jorden. 

Takket  være  den  mindeværdige  begivenhed  har  jeg 

modtaget    det    privilegium    at    bære    Det    Aronske 

Præstedømme,  sådan  som  millioner  af  unge  mænd  har 

gjort  det  i  disse  sidste  dage.  Den  sande  betydning  af  det 

blev  forklaret  mig  af  min  tidligere  stavspræsident,  afdøde 

Paul  C.  Child. 

Da  jeg  nærmede  mig  min  18-års  fødselsdag  og  forbe- 
redte mig  til  at  gå  ind  i  militærtjeneste  i  den  anden 
verdenskrig,  blev  jeg  anbefalet  til  modtagelse  af  Det 
Melkisedekske  Præstedømme.  Det  var  min  opgave  at 
ringe  til  præsident  Child  for  at  få  en  tid  til  et  interview. 
Han  elskede  og  forstod  de  hellige  skrifter.  Det  var  hans 

2  0  0   1 


Jesus  kom  ned  fra  Galilæa  udelukkende 
for  »at  blive  døbt  af«  Johannes.  Af  hjer- 
tets ydmyghed  og  brødebetynget  i  sjælen 
bønfaldt  Johannes:  »Jeg  trænger  til  at 
blive  døbt  af  dig,  og  du  kommer  til  mig.« 
Mesteren  svarede:  »...  således  bør  vi 
opfylde  al  retfærdighed.« 


mening,  at  alle  andre  på  samme  måde  skulle 
elske  og  forstå  dem.  Da  jeg  fra  andre  kendte 
til  hans  temmelig  detaljerede  og  indgående 
interview,  forløb  vores  telefonsamtale  omtrent 
sådan: 

»Hallo,  præsident  Child.  Det  er  bror  Monson.  Min 
biskop  har  bedt  mig  anmode  dig  om  et  interview.« 

»Udmærket,  bror  Monson.  Hvornår  kan  du  komme?« 

Da  jeg  vidste,  at  hans  nadvermøde  begyndte  klokken 
18,  og  da  jeg  ønskede  så  kort  tid  som  muligt  til  gennem- 
gang  af  mit  kendskab  til  skrifterne,  foreslog  jeg:  »Hvad 
med  klokken  17?« 

Hans  svar  lød:  »Åh,  bror  Monson,  det  vil  slet  ikke  give 
os  tid  nok  til  at  gennemgå  skrifterne.  Kunne  du  ikke 
komme  klokken  14  og  medbringe  dit  personligt  under- 
stregede og  afmærkede  sæt  standardværker?« 

Endelig  oprandt  søndagen,  og  jeg  besøgte  præsident 
Childs  hjem  på  Indiana  Avenue.  Jeg  blev  budt  hjertelig 

L  I  A 


velkommen,  og  så  begyndte  interviewet.  Han  sagde: 
»Bror  Monson,  du  bærer  Det  Aronske  Præstedømme.  Er 
du  nogensinde  blevet  betjent  af  engle?« 

Mit  svar  var:  »Nej,  præsident  Child.« 

»Ved  du,«  sagde  han,  »at  du  er  berettiget  dertil?« 

Igen  var  mit  svar:  »Nej.« 

Så  sagde  han:  »Bror  Monson,  fremsig  ud  fra  hukom- 
melsen afsnit  13  i  Lære  og  Pagter.« 

Jeg  begyndte:  »I  Messias'  navn  overdrager  jeg  jer,  mine 
medtjenere,  Arons  præstedømme,  som  ejer  nøglerne  til 
engles  betjening  . . .  «17 

»Stop,«  sagde  præsident  Child.  Og  i  en  rolig  og  venlig 
tone  sagde  han  så:  »Bror  Monson,  glem  aldrig,  at  som 

bærer  af  Det  Aronske  Præstedømme  er  du  berettiget  til 
engles  betjening.«  Det  var  næsten,  som  om  der  var  en 
engel  i  stuen  den  dag.  Jeg  har  aldrig  glemt  det  interview. 
Jeg  kan  endnu  føle  ånden  fra  den  højtidelige  stund.  Jeg 
ærer  den  almægtige  Guds  præstedømme.  Jeg  har 
bevidnet  dets  kraft.  Jeg  har  set  dets  styrke.  Jeg  har  undret 
mig  over  de  mirakler,  det  har  forårsaget. 

For  næsten  50  år  siden  kendte  jeg  en  dreng,  som 
havde  Det  Aronske  Præstedømmes  myndighed.  Som 
biskop  var  jeg  hans  kvorumspræsident.  Den  dreng, 
Robert,  stammede  og  kunne  ikke  styre  sin  stemme.  Han 
var  usikker,  genert  og  frygtsom,  hvilket  gjorde,  at  han 
havde  en  manglende  evne  til  at  udtrykke  sig.  Han 
færdiggjorde  aldrig  sine  opgaver.  Aldrig  så  han  nogen  i 
øjnene.  Han  stirrede  altid  ned  i  jorden.  Og  så  en  dag  tog 
han,  på  grund  af  en  række  usædvanlige  omstændig- 
heder, imod  den  opgave  at  døbe  én,  hvilket  ansvar  er  en 
del  af  præstedømmet. 

Jeg  sad  ved  siden  af  ham  i  dåbsværelset  under  det 
hellige  Tabernakel.  Han  var  klædt  i  det  foreskrevne 
hvide  tøj,  beredt  til  at  udføre  den  ordinance,  han  var 
kaldet  til  at  udføre.  Jeg  spurgte  Robert,  hvordan  han 
havde  det.  Han  stirrede  ned  i  gulvet  og  stammede 
næsten  uforståeligt,  at  han  havde  det  forfærdeligt. 

Vi  bad  begge  inderligt  om,  at  han  måtte  være  i  stand 
til  at  udføre  sin  opgave.  Og  så  læste  sekretæren  ordene: 
»Nancy  Ann  McArthur  bliver  nu  døbt  af  Robert 
Williams,  der  er  præst.«  Robert  rejste  sig,  trådte  ned  i 
vandet,  tog  lille  Nancy  i  hånden  og  hjalp  hende  ned  i 
vandet,  der  renser  menneskers  liv  og  giver  åndelig 
genfødsel.  Han  stirrede  stift  op  mod  himlen  og  med  sin 
højre  arm  løftet  til  en  ret  vinkel  fremsagde  han  ordene: 
»Nancy  Ann  McArthur,  med  fuldmagt  fra  Jesus  Kristus 
døber  jeg  dig  i  Faderens,  Sønnens  og  helligåndens 
navn.«18  Ikke  en  eneste  gang  stammede  han.  Ikke  et 
øjeblik  betænkte  han  sig.  Ikke  én  gang  begik  han  en  fejl. 
Vi  var  vidne  til  et  mirakel  i  vor  tid. 

I  omklædningsrummet  forventede  jeg,  da  jeg  lykøn- 
skede Robert,  at  høre  den  samme  uafbrudte  strøm  af  ord. 


Jeg  tog  fejl.  Han  stirrede  ned  mod  gulvet  og  stammede  sit 
taknemlige  svar. 

Jeg  bærer  vidnesbyrd  om,  at  da  Robert  handlede  med 
myndighed  i  kraft  af  Det  Aronske  Præstedømme,  talte 
han  med  magt,  med  overbevisning  og  med  himmelsk 
hjælp. 

Sådan  er  det  med  arven  fra  én,  der  kaldtes  Johannes, 
ja,  Johannes  Døber.  Vi  hører  hans  stemme  i  dag.  Den 
lærer  os  ydmyghed;  den  tilskynder  til  mod;  den  inspirerer 
til  tro. 

Må  vi  motiveres  ved  hans  budskab.  Må  vi  inspireres  af 
hans  mission.  Må  vi  blive  opløftet  af  hans  liv  til  en  fuld- 
stændig påskønnelse  af  Det  Aronske  Præstedømme  og 
dets  guddommelige  kraft.  □ 

NOTER 

1.  »Jeg  er  Guds  kære  barn«,  Børnenes  sangbog, 
nr.  2. 

2.  1.  trosartikel. 

3.  13.  trosartikel. 

4.  Se  Joh  21:15-16. 

5.  L&P  107:14. 

6.  Luk  1:6. 

7.  Luk  1:13,  15. 

8.  Luk  1:80. 

9.  Joh  3:28. 

10.  Luk  3:16. 

11.  Matt  3:11. 

12.  Se  Matt  3:13-15. 

13.  Matt  3:16-17. 

14.  Joh  1:29. 

15.  Matt  11:11. 

16.  L&P  13,  overskrift. 

17.  L&P  13:1. 

18.  Se  L&P  20:73. 

FORSLAG  TIL  SAMTALEEMNER  FOR  HJEMMELÆRERNE 

1.  Primarylærere  hjælper  forældre  med  at  undervise 
børnene  i  Jesu  Kristi  evangelium. 

2.  Blandt  evangeliets  lærdomme  finder  vi  betydningen 
af  Det  Aronske  Præstedømme  og  Johannes  Døbers 
mission. 

3.  Johannes  Døbers  mission  belærer  os  om  ydmyghed, 
mod  og  tro. 

Evangeliets  rødder  i 


Storbritannien 


Profeter  vandrede  omkring  i  dette  land. 
Nu  følger  disse  unge  i  deres  fodspor. 


Janet  Thomas 


En  strålende  lørdag  morgen 
drager  unge  fra  Cardiff  Stav  i 
Wales  af  sted  med  madpakker 
i  rygsækkene  og  masser  af  begej- 
string ud  på  en  særlig  aktivitet  for  at 
mindes  gengivelsen  af  Det  Aronske 
Præstedømme  og  afdække  evangeliets  rødder  i 
Storbritannien. 

Disse  rødder  stikker  dybt  -  160  år  tilbage  -  til  en  tid, 
hvor  Wilford  Woodruff  (1807-1898)  og  Brigham  Young 
(1801-1877)  vandrede  på  de  veje,  som  deres  bus  nu 
kører  ad.  Både  ældste  Young  og  ældste  Woodruff,  der 
begge  var  medlemmer  af  De  Tolv  Apostles  Kvorum  på 
det  tidspunkt,  blev  senere  præsidenter  for  Kirken. 

Eftersom  der  er  mange  unge  i  bussen,  er  der  en  del 
larm,  da  den  kører  over  grænsen  mellem  Wales  og 
England.  Alle  snakker  og  morer  sig.  De  unge  elsker  at 
være  sammen,  når  som  helst  de  får  mulighed  for  det.  De 
nyder  at  være  sammen  med  andre,  der  deler  deres  tro. 

Charlotte  Forward  på  15  fra  Cwmbran  Ward  nyder  at 
være   sammen  med   sine   venner   Kathryn  Elliott   fra 


Blackwood  Ward  og  Rachel  Griffiths 
fra  Newport-Gwent  Ward.  De  ses 
som  regel  kun  til  stavsaktiviteter,  og 
derfor  er  det  alle  tiders  at  kunne 
tilbringe  en  hel  dag  sammen. 
Charlotte  siger:  »Wales  er  et  smukt 
sted  at  bo.  Alle  er  så  dejlige  at  være  sammen  med.  Vi 
kommer  godt  ud  af  det  med  hinanden  i  staven.  Jeg  er 
syvendegenerationsmedlem  af  Kirken.  Nogle  af  mine 
forfædre  emigrerede  til  Utah,  men  nogle  blev  her.  Nu  har 
jeg  sådan  set  slægtninge  over  det  hele.« 

Bussen  kører  ind  i  landsbyen  Ledbury.  Det  er  en  ganske 
almindelig  lille  landsby,  bortset  fra  dens  charmerende, 
gamle  overdækkede  udendørsmarked  på  hovedgaden. 
Andrew  Dearden,  der  er  stavens  præsident  for  Unge 
Mænd,  fortæller  de  unge,  at  de  første  missionærer  i  dette 
område  prædikede  på  markedspladsen.  Nogle  af  de  unge 
mænd,  som  selv  skal  på  mission  om  nogle  år,  stiger  ud  af 
bussen  og  går  ind  under  markedets  gamle  tag.  Turde  de  stå 
her  og  fortælle  landsbyboerne  om  evangeliet?  Hvordan 
ville  de  reagere,  hvis  folk  ikke  ville  høre  på  dem? 

De  første  missionærer  i 
Storbritannien  forkyndte 
i  landsbyen  Ledbury 
(indsat  herover  i 
midten).  På  Malvern 
Hills  (i  baggrunden  og 
yderst  til  venstre) 
ndviede  Wilford 
Woodruff  området  til 
evangeliets  forkyndelse. 


Nogle  af  de  mennesker,  der  for  160 
år  siden  hørte  Wilford  Woodruff 
holde  en  enkelt  prædiken,  bad  om  at 
blive  døbt.  De  unge  er  forbløffede 
over,  at  missionærerne  havde  så  stor  succes  med  at 
udbrede  evangeliet.  Clive  Wilkinson  på  18,  der  ser  frem 
til  at  skulle  på  mission,  er  forbavset  over,  at  hundredvis  af 
mennesker  dengang  lyttede  til  missionærerne  i  dette 
område  og  troede  på  dem. 

»Det  er  fantastisk,  at  folk  kunne  blive  omvendt  efter 
blot  at  have  hørt  én  tale,«  siger  Clive.  »Jeg  er  stavsmis- 
sionær,  og  når  vi  går  ud  med  missionærerne  i  dag, 
oplever  vi  slet  ikke  sådan  noget.  Vi  skal  være  glade, 
hvis  vi  bliver  lukket  ind.  Det  er  fantastisk,  at  missio- 
nærerne dengang  kunne  komme  herover  med  en  ny 


religion,  som  ingen  havde  hørt  om, 
og  at  folk  havde  tro  nok  til  at  lytte 
til  dem  og  straks  blive  omvendt.« 
De  næste  to  stop  er  meget  forskel- 
lige, men  de  nævnes  begge  hyppigt  i  Kirkens  historie.  Det 
første  stop  er  Malvern  Hills.  Det  var  her,  at  Wilford 
Woodruff  indviede  området  til  evangeliets  forkyndelse. 
Efter  at  have  spist  frokost  vandrer  de  unge  op  ad  en  sti. 
De  lægger  veje  og  huse  bag  sig  og  når  op  til  den  græs- 
klædte top.  Deroppe  fra  kigger  de  i  en  retning  og  kan  se 
Herefordshire  i  England  udbredt  for  deres  blik.  Så  vender 
de  sig  mod  deres  hjem  og  kan  se  ind  i  Wales. 

Det  andet  stop  er  John  Benbows  gård.  Skønt  selve 
gården  i  dag  er  i  privateje,  er  den  lille  dam,  hvor  flere 
hundrede  omvendte  blev  døbt,  blevet  købt  og  bliver 


Malvern  Hills 


Malvern  Hills  er  en  høj  bjergkam 
i  det  sydvestlige  England.  Fra  dens 
græsklædte  top  har  man  en  pragtfuld 
udsigt,  der  strækker  sig  50  km  i  alle 
retninger.  Det  højeste  punkt  er 
Herefordshire  Beacon. 

I  marts  1840  skrev  Wilford 
Woodruff  om  sin  klatretur  i 
Malvern  Hills:  »På  min  vandretur 
til  Colwell  den  niende  fik  jeg 
mulighed  for  at  betragte  naturen  og 
Skaberens  magt.  Det  var,  mens  jeg 
stod  på  toppen  af  Malvern  Hills, 
der  hæver  sig  fra  360  til  460  meter 
over  jorden.  Det  omkringliggende 
område  lå  udstrakt  milevidt  for  mit 


blik  ...  Mens  jeg  stod  på  dette 
kendte  bjerg  og  betragtede  det  stor- 
slåede og  gribende  sceneri,  der  lå 
foran  mig,  begyndte  tordenen  at 
rulle,  og  lynene  gnistrede  i  dalen 
under  mig,  hvor  regnen  styrtede 
ned.  Det  var  højtideligt  og  storslået 
at  betragte,  som  jeg  stod  der  på  en 
bjergtop  hævet  over  skyerne  og 
iagttog   Skaberens   værk  og   hans 


majestæt  i  uvejret«  (citeret  i  Wilford 
Woodruff,  s.  148-149). 

På  Beacon  Hill  besluttede 
ældsterne  Brigham  Young,  Wildford 
Woodruff  og  Willard  Richards 
(1804-1854),  der  alle  var  medlemmer 
af  De  Tolv  Apostles  Kvorum,  under 
bøn  at  give  tilladelse  til,  at  Mormons 
Bog  og  salmebogen  blev  trykt  i 
Storbritannien.  Disse  brødre  havde 
ikke  adgang  til  et  tempel,  så  de  drog 
ofte  ud  til  Malvern  Hills  for  at  frem- 
lægge alvorlige  beslutninger  for 
Herren.  Disse  bjerge,  og  især  Beacon 
Hill,  er  hellige  steder  i  Kirkens 
historie. 

Kirkebygningen 
Gadfield  Elms  var 
den  første  bygning, 
som  Kirken  ejede 
uden  for  USA.  Den 
er  nu  blevet 
restaureret  og  er 
en  vigtig  kirkehi- 
storisk sevær- 
dighed. 


Kirkebygningen  i  Gadfield  Elm 

Kirkebygningen  i  Gadfield  Elm  blev  opført  i 
1836  af  en  kristen  menighed,  der  kaldtes  De 
Forenede  Brødre.  Bygningen,  der  blev  skænket  til 
Kirken  af  De  Forenede  Brødre,  som  sluttede  sig  til 
Kirken  i  foråret  og  sommeren  1840,  blev  flittigt 
benyttet,  indtil  de  fleste  af  de  nydøbte  medlemmer 
emigrerede  til  Nauvoo.  På  det  tidspunkt  blev 
kirkebygningen  solgt  for  at  skaffe  midler  til  deres 
udvandring. 

Skønt  kirkebygningen  i  Gadfield  Elm  forfaldt, 
købte  lokale  medlemmer  den  i  1995  og  satte  den  ud 
fra  de  gamle  arbejdstegninger  og  beskrivelser  i 
stand,  så  den  nu  står,  som  den  så  ud  for  160  år 
siden.  I  april  2000  blev  kirkebygningen  genindviet 
af  ældste  Jeffrey  R.  Holland  fra  De  Tolv  Apostles 
Kvorum,  der  er  efterkommer  af  en  af  de  oprindelige 
ledere  af  De  Forenede  Brødre.  Den  bliver  anvendt 
til  særlige  kirkemøder;  og  de,  der  er  interesseret  i 
Kirkens  historie  er  også  velkomne  til  at  besøge  den. 


vedligeholdt  af  Kirken.  De  unge  slapper  af  i  det 
nyslåede  græs  og  prøver  at  forestille  sig  de  impone- 
rende indtryk  fra  dengang,  hvor  Wilford  Woodruff  var 
missionær  her. 

I  sin  dagbog  skrev  Wilford  Woodruff,  at  han  følte,  at 
Herren  ledte  ham  til  dette  sted.  Han  rejste  mange  kilo- 
meter med  hestevogn,  og  derefter  gik  han  atter  mange 
kilometer.  Han  traf  den  velhavende  gårdejer  John 
Benbow,  der  sammen  med  sin  hustru  Jane  tilhørte  en 
større  kreds  af  mennesker,  som  var  brudt  ud  fra  tidens 
traditionelle  trossamfund.  Wilford  Woodruff  skrev: 

» [John  Benbow]  lod  bekendtgøre  i  nabolaget,  at  en 
amerikansk  missionær  ville  prædike  i  hans  hjem  den 
aften.  Da  tiden  nærmede  sig,  kom  mange  af  naboerne 
ind,  og  jeg  holdt  min  første  prædiken  om  evangeliet  i 
det  hjem.  Jeg  prædikede  også  samme  sted  den  følgende 
aften  og  døbte  seks  mennesker,  deriblandt  mr.  John 
Benbow,  hans  hustru  og  fire  prædikanter  fra  De 
Forenede  Brødre  ... 

. . .  Landsbykirken,  der  stod  i  broder  Benbows  nabolag 
og  som  havde  sin  egen  præst,  blev  kun  besøgt  af  femten 
mennesker  i  løbet  af  dagen,  mens  jeg  havde  en  stor 
menighed  på  omkring  tusind  mennesker,  der  overværede 


Wilford  Woodruff  blev  ledt  til  et  område,  hvor  en  hel 
religiøs  organisation  var  blevet  beredt  til  at  modtage 
evangeliet.  Han  døbte  omkring  600  mennesker  i 
dammen  ved  John  Benbows  gård  (herover  i  midten). 

mine  møder  om  dagen  og  om 
aftenen«  (citeret  i  Matthias  F, 
Cowley,  Wilford  Woodruff:  History 
of  His  Life  and  Labors,  1964, 
s.  117-118). 

Mange  af  disse  tusinder  af  tilhørere  blev  døbt,  og  de 
omvendte  udgjorde  nogle  af  de  tidligste  grene  af  Kirken  i 
England.  John  og  Jane  Benbow  og  Thomas  Kington 
finansierede  også  den  første  britiske  udgave  af  Mormons 
Bog  og  de  sidste  dages  helliges  salmebog. 

I  løbet  af  de  få  måneder  i  1840  nåede  Wilford 
Woodruff  at  forkynde  for  samtlige  medlemmer  af  udbry- 
dergruppen og  døbe  dem  alle,  bortset  fra  én  mand.  Det 
var  omkring  600  mennesker.  Ældste  Woodruff  døbte  også 
flere  end  1200  fra  andre  trossamfund.  Mange  af  dem,  der 
blev  omvendt,  solgte  deres  jorde  og  ejendele  og  forlod 
England  for  at  samles  i  Nauvoo,  hvor  de  blev  stærke 
medlemmer  af  Kirken.  De  blev  senere  fordrevet  fra 
Nauvoo,  vandrede  over  prærien  og  oprettede  nye 
samfund  i  det  vestlige  USA.  I  dag  mærkes  deres  indfly- 
delse overalt  i  verden,  og  mange  af  deres  efterkommer 
virker  fortsat  for  Herrens  sag. 

Selvom  der  ikke  er  meget  andet  at  se  end  dammen 
ved  Benbows  gård,  så  er  de  unge  meget  stille.  Stedets 
fredfyldte  ånd  synes  at  trænge  ind  i  alles  hjerte.  »Det 
føles  helt  specielt,«  siger  Suzy  Taylor  fra  Blackwood 
Ward,  »at  tænke  på  de  mennesker,  som  har  været  her  før 
os.  Det  er  dejligt  at  se  det  sted,  som  vores  ledere  har  talt 
om.« 

Det  sidste  stop  er  ved  ruinerne  af  kirkebygningen  i 
Gadfield  Elm.  Da  de  besøger  stedet,  står  kun  stenmurene 
tilbage.  Taget  er  væk,  og  der  vokser  brændenælder  inde  i 
ruinen.  Kirkebygningen  var  den  første  bygning,  som 
Kirken  ejede  uden  for  USA.  Det  er  let  at  forestille  sig, 
hvordan  her  var  for  160  år  siden,  da  folk  vandrede  ad  den 


snoede  landvej  hen  til  kirken.  Det  er 
lidt  sværere  at  forestille  sig  den  kraft 
og  ånd,  som  må  have  hersket  her,  da 
Wilford  Woodruff  prædikede.  På  en 
enkelt  aften  hørte  folk  om  sandheden,  og  det  ændrede 
deres  liv  for  stedse. 

De  frø,  som  blev  sået  dengang,  blomstrer  stadig  i  de 
unge,  der  er  vendt  tilbage  for  at  besøge  de  steder,  hvor 
disse  mirakler  fandt  sted.  »Det  er  faktisk  ret  fanta- 
stisk,« siger  Joseph  Parry  fra  Caerphilly  Gren.  »Disse 
steder  er  lige  omkring  os.  Jeg  har  altid  troet,  at  Kirkens 
historie  kun  foregik  i  USA.  Men  den  var  også  her  i 
England.«  □ 


Dammen  ved  John  Benbows  gård 

Denne  lille  dam  ved  John  Benbows  gård  var 
skueplads  for  hundredvis  af  dåb  i  1840.  Den  femte 
marts  døbte  Wilford  Woodruff  John  og  Jane  Benbow 
og  fire  prædikanter  fra  den  lokale  menighed,  der 
kaldtes  De  Forenede  Brødre.  Ældste  Woodruff 
tilbragte  det  meste  af  den  følgende  dag  med,  som 
han  skrev,  at  »berede  en  dam,  så  den  var  klar  til 
dåb,  da  jeg  så,  at  mange  ville  modtage  denne  ordi- 
nance.  Bagefter  døbte  jeg  seks  hundrede  mennesker 
i  den  dam«  (citeret  i  Wilford  Woodruff,  s.  117). 

Ældste  John  M.  Madsen    De  Halvfjerds 


Lære  og  Pagter  vidner  om  Mormons 
Bogs  sandhed,  og  begge  vidner 
om  Frelseren. 

Lære  og  Pagter  og  Mormons  Bog  er  uadskillelige, 
mægtige  vidner  om  Jesu  Kristi  guddommelighed  og 
hans  store  værk  i  de  sidste  dage.  Disse  to  skrifter 
opfylder  til  dels  Herrens  løfte  til  Enok:  »Og  jeg  skal 

sende   retfærdighed 


ned  fra  himmelen,  og  sandhed  vil  jeg  bringe  frem  ud  af 
jorden  for  at  bære  vidnesbyrd  om  min  Enbårne,  om 
hans  opstandelse  fra  de  døde,  ja,  og  også  om  alle 
menneskers  opstandelse.  Og  jeg  vil  lade  retfærdighed 
og  sandhed  fare  hen  over  jorden  som  en  flodbølge  for 
at  indsamle  mine  egne  udvalgte  fra  jordens  fire 
hjørner«  (Moses  7:62). 

Efter  at  have  citeret  dette  skriftsted  i  en  konference - 
tale  sagde  præsident  Ezra  Taft  Benson  (1899-1994),  at 
»Mormons  Bog  er  kommet  frem  af  jorden,  fyldt  med 
sandhed«,  og  at  Lære  og  Pagter  er  fyldt  med  »åbenba- 
ring    efter     åbenbaring     fra     himlene« 
(»Nutidsåbenbaring,  en  gave«, 
Stjernen,  januar  1987, 
s.  67). 
Man       kan       lære 
meget  om  betydningen 
af  Mormons  Bog  ved  at 
æse  de  åbenbaringer,  som 
findes  i  Lære  og  Pagter. 


FORBINDELSER  MELLEM 
MORMONS  BOG  OG  LÆRE  OG 
PAGTER 

Mens   englen   Moroni   over' 

bragte  sit  herlige  budskab  om  en 

bog,  der  var  »skrevet  på  guldplader«, 

sagde   han,   »at   den  indeholdt  det 

evige  Evangelium  i  dets  fylde«  QS-H 

1:34).  Efter  at  have  forklaret,  hvordan 


-jK* 


* 


bogen  skulle  oversættes,  begyndte  Moroni  at  citere 
profetier  fra  Det  Gamle  og  Det  Nye  Testamente.  Først 
citerede  han  fra  det  tredje  kapitel  i  Malakias.  Afsnit  2  i 
Lære  og  Pagter  indeholder  en  kort  beretning  om  dette 
besøg. 

Så  i  sommeren  1828  modtog  profeten  Joseph  Smith 
yderligere  to  åbenbaringer  i  forbindelse  med  oversæt- 
telsen af  Mormons  Bog.  Afsnit  3  og  10  omhandler  de  116 
sider  af  manuskriptet,  som  blev  over- 
draget  til   Martin   Harris,   så   han 
kunne  »tage  skrivelserne  med  hjem 
og  vise  dem  frem«   (History  of  the 
Church,  1:21). 

I  februar  1829  kom  Joseph  Smith 
senior  på  besøg  hos  sin  søn.  Han  var 
fuldt  ud  klar  over  alt,  hvad  der  var 
foregået:  Faderens  og  Sønnens  tilsy- 
nekomst for  den  unge  Joseph, 
Herrens  løfte  om,  »at  evangeliets 
fylde  senere  skulle  blive  åbenbaret« 
(History  ofthe  Church,  4:536),  englen 
Moronis  besøg,  overdragelsen  af  guldpladerne,  arbejdet 
med  oversættelsen,  tabet  af  de  116  sider  af  manuskriptet, 
og  borttageisen  og  tilbagegivelsen  af  Urim  og  Tummim. 
Ved  denne  lejlighed  henvendte  profeten  Joseph  sig  til 
Herren  på  sin  fars  vegne  og  modtog  afsnit  4,  som 
begynder  således:  »Se,  nu  er  et  vidunderligt  værk  ved  at 
komme  frem  blandt  menneskenes  børn.«  Oversættelsen 
af  Mormons  Bog  var  en  del  af  Herrens  værk  i  de  sidste 
dage  og  af  afgørende  betydning  for  udførelsen  af  dette. 

I  marts  1829  var  Martin  Harris  dybt  angergiven  og 
bedrøvet  over  at  have  mistet  116  sider  af  oversæt- 
telsen, og  han  rejste  igen  til  Harmony  i  Pennsylvania. 
Han  bønfaldt  Joseph  om  at  adspørge  Herren  på  hans 
vegne.  Igen  modtog  profeten  en  åbenbaring,  afsnit  5, 
hvori  Martin  Harris  blev  kaldet  til  at  være  vidne  til 


Mens  englen  Moroni 

overbragte  sit  herlige 

budskab  om  en  bog  »skrevet 

på  guldplader«,  sagde  han, 

»at  den  indeholdt  det  evige 

Evangelium  i  dets 

fylde«. 


guldpladerne,  hvis  han  ville  omvende  sig  og  ydmyge  sig 
for  Herren. 

I  april  1829  rejste  Oliver  Cowdery,  efter  at  have 
hørt,  at  Joseph  havde  modtaget  pladerne,  til  Harmony 
i  Pennsylvania  og  blev  straks  engageret  i  oversættelses- 
arbejdet, hvor  han  virkede  som  skriver  for  Joseph  (se 
History  ofthe  Church,  1:32-33).  I  løbet  af  denne  måned 
blev  afsnittene  6,  8  og  9  modtaget,  efterhånden  som 

der  opstod  spørgsmål  i  forbindelse 
med  oversættelsen  af  Mormons 
Bog. 

Afsnit  13  er  endnu  et  vidunderligt 
eksempel  på  en  åbenbaring  til 
profeten  som  svar  på  spørgsmål,  der 
opstod  i  forbindelse  med  oversæt- 
telsen af  Mormons  Bog.  Joseph 
sagde:  »Vi  var  stadig  beskæftiget  med 
oversættelsesarbejdet,  da  vi  den 
følgende  måned  (maj  1829)  en 
bestemt  dag  gik  ud  i  skoven  for  at 
bede  og  adspørge  Herren  angående 
dåb  til  syndernes  forladelse,  som  vi  fandt  omtalt  under 
oversættelsen  af  pladerne.  Medens  vi  således  bad  og 
påkaldte  Herren,  nedsteg  et  sendebud  fra  himlen  i  en 
lyssky,  og  efter  at  have  lagt  hænderne  på  os,  ordinerede 
han  os,  idet  han  sagde: 

I  Messias'  navn  overdrager  jeg  jer,  mine  medtjenere,  Arons 
præstedømme,  som  ejer  nøglerne  til  engles  betjening  og  til 
omvendelsens  evangelium  og  til  dåb  ved  nedsænkning  til 
syndernes  forladelse«  QS-H  1:68-69;  fremhævelse  tilføjet 
i  vers  68;  se  også  L&P  13). 

Denne  himmelske  budbringer,  der  identificerede  sig 
som  »Johannes,  den  samme,  som  kaldes  Johannes  Døber 
i  Det  Ny  Testamente,«  forklarede  yderligere  Joseph  og 
Oliver,  »at  han  handlede  under  ledelse  af  Peter,  Jakob  og 
Johannes,  som  besad  nøglerne  til  Det  Melkisedekske 

Præstedømme,  hvilket  præstedømme  senere  ville  blive 
overdraget  til  os,  sagde  han«  (History  of  the  Church, 
1:40).  Således  medførte  Mormons  Bogs  fremkomst  ikke 
blot  adskillige  åbenbaringer,  som  nu  findes  i  Lære  og 
Pagter,  men  det  blev  også  katalysatoren  til  gengivelsen  af 
Det  Aronske  og  Det  Melkisedekske  Præstedømme,  som 
forberedelse  til  genoprettelsen  af  Kirken  og  Guds  rige  i 
disse  sidste  dage. 


Afsnittene  14,  15,  16,  17,  18,  19  og  20  illustrerer  yder- 
ligere forbindelsen  mellem  Mormons  Bogs  fremkomst  og 
Lære  og  Pagter. 

BELÆRINGER  OM  BETYDNINGEN  AF  MORMONS  BOG 

Lidt  over  halvandet  år  efter  oversættelsen  og  udgivelsen 
af  Mormons  Bog  og  organiseringen  af  Kirken  åbenbarede 
Herren  sit  »forord«  til  Lære  og  Pagter,  som  nu  findes  i  afsnit 

1.  I  dette  åbenbarede  forord  vidnede  Herren  om,  at 
profeten  Joseph  Smith  havde  fået  kraft  til  at  oversætte 
Mormons  Bog  »ved  Guds  nåde  og  kraft«  (L&P  1:29). 

I  afsnit  3  fremsætter  Herren  nogle  af  sine  hensigter 
med  at  frembringe  Mormons  Bog: 

»...  thi  ligesom  kundskaben  om  Frelseren  kom  til 
verden  gennem  jødernes  vidnesbyrd,  således  skal  kund- 
skaben om  en  Frelser  komme  til  mit  folk. 


Og  til  nephiterne  . . .  gennem  deres  forfædres  vidnesbyrd  - 
Og  dette  vidnesbyrd  skal  komme  til  lamaniternes  . . . 
kundskab  ... 

Og  netop  i  dette  øjemed  er  disse  plader  blevet  bevaret,  som 
indeholder  disse  optegnelser,  at  Herrens  forjættelser,  som 
han  gav  sig  folk,  må  gå  i  opfyldelse,  nemlig,  at  lamaniteme 
måtte  komme  til  kundskab  om  deres  fædre,  kende  Herrens 
forjættelser,  tro  evangeliet,  forlade  sig  på  Jesu  Kristi  fortjeneste 

og  blive  forherliget  gennem  tro  på  hans  navn  og  blive 
frelst  gennem  omvendelse«  (L&P  3:16-20;  fremhævelse 
tilføjet). 

I  afsnit  5  har  Herren  meget  at  sige  angående  Mormons 
Bogs  betydning  for  evangeliets  gengivelse.  Herren 
mindede  Joseph  om,  at  »du  har  fået  gaven  til  at  oversætte 
pladerne,  og  denne  gave  er  den  første,  jeg  har  givet  dig. 
Jeg  har  forbudt  dig  at  tragte  efter  nogen  anden  gave, 
førend  min  hensigt  med  denne  er 
nået;  thi  jeg  vil  ikke  skænke  dig 
nogen  anden  gave,  førend  oversæt- 
telsen [og  udgivelsen  af  Mormons 
Bog]  er  færdig«  (L&P  5:4;  frem- 
hævelse tilføjet).  Herren  gjorde  det 
klart  for  sin  tjener  Joseph  Smith,  at 
Mormons  Bog  skulle  være  oversat  og 
gjort  tilgængelig  for  folk,  før  hans 
store  værk  i  de  sidste  dage  kunne 
fortsætte. 

Også  i  afsnit  5,  nemlig  i  vers  5-16, 
forklarede  Herren,  hvorfor  Mormons 
Bog  er  så  vigtig  for  genoprettelsen  af  hans  rige  på  jorden. 
I  disse  vers  anvendte  Herren  gentagne  gange  vendingen 
mine  ord  til  at  beskrive  Mormons  Bog,  som  snart  skulle 
komme  frem  »gennem«  profeten  Joseph  Smith  (se  også 
3  Nephi  21:9-11).  Herren  erklærede,  at  hvis  menne- 
skenes børn  »ikke  vil  tro  mine  ord  [som  findes  i  Mormons 
Bog],  vil  de  heller  ikke  tro  dig,  min  tjener  Joseph«  (L&P  5:7; 
fremhævelse  tilføjet) . 

Disse  få  skriftsteder  illustrerer  den  storslåede  sandhed, 
som  profeten  Joseph  fremsatte,  »at  Mormons  Bog  [er]  . . . 
vores  religions  slutsten«  (History  ofthe  Church,  4:461).  Et 
vidnesbyrd  om  Mormons  Bogs  guddommelighed  og 
sandhed  bekræfter,  at  Jesus  er  Kristus,  at  Joseph  Smith  er 
en  sand  profet,  og  at  Jesu  Kristi  Kirke  af  Sidste  Dages 
Hellige,   sådan  som  den  blev  organiseret  af  profeten 


Herren  erklærede  over 
for  Oliver  Cowdery,  profetens 
skriver:  »I  [Mormons  Bog]  er 

alle  de  ting  skrevet,  der 

angår  min  kirkes  grundvold, 

mit  evangelium  og 

min  klippe«. 


Joseph,  er  sand.  Med  det  vidnesbyrd  fra  Ånden  tager 
tapre  sjæle  fra  alle  nationer  på  kloden  imod  det  gengivne 
evangelium  (se  L&P  5:16). 

I  L&P  6:9  gav  Herren  Oliver  Cowdery  besked  på  at 
hjælpe  »til  med  at  fremme  mit  værk«.  Oliver  Cowdery 
blev  faktisk  et  redskab  til  at  frembringe  Mormons  Bog, 
som  indeholdt  »evangeliets  fylde«  (se  L&P  20:8-9;  27:5; 
42:12;  135:3).  Herren  sendte  sine  tjenere  ud  med  denne 

optegnelse  i  hånden  for  at  »udføre  et 
vidunderligt  værk  blandt  menne- 
skenes børn,  så  mange  vil  blive  over- 
bevist om  deres  synder  og  omvende 
sig  og  komme  i  min  Faders  rige« 
(L&P  18:44). 

Afsnit  17  i  Lære  og  Pagter  inde- 
holder et  af  de  tydeligste  og  stær- 
keste nedskrevne  vidnesbyrd  om 
Mormons  Bog.  Herren  Jesus  Kristus, 
om  hvem  Mormons  Bog  er  »Endnu 
et  vidne«,  erklærer,  at  »min  tjener 
Joseph  Smith  jun.  . . .  har  oversat  den 
del  af  [Mormons  Bog],  som  jeg  befalede  ham  at  over- 
sætte. Og  det  er  sandt,  så  vist  som  Herren,  jeres  Gud 
lever«  (L&P  17:5-6). 

Hvem  kan  læse  eller  høre  dette  vidnesbyrd  og  på 
nogen  måde  tvivle  på,  hvordan  Herren  ser  på 
Mormons  Bog?  Det  er  en  alvorlig  sag  at  høre  eller  læse 
og  overveje  disse  ord,  for  de  er  tilstrækkelige  til  at 
fordømme  os,  hvis  vi  nogensinde  skulle  forkaste 
Mormons  Bog  eller  blive  utro  mod  Kristi  sag  og  hans 
rige  (se  L&P  5:15,  18). 

I  juni  1829  bar  Herren  over  for  Oliver  Cowdery,  profe- 
tens skriver,  dette  stærke  vidnesbyrd  om  Mormons  Bogs 
sandhed  og  betydning:  »Se,  jeg  har  ved  mange  lejligheder 
ved  min  Ånd  tilkendegivet  dig,  at  de  ting,  du  har  skrevet, 
er  sande  . . . 

Og  [jeg]  giver  ...  dig  den  befaling,  at  du  skal  forlade 
dig  pa  det,  som  er  skrevet. 

Thi  deri  er  alle  de  ting  skrevet,  der  angår  min  kirkes 
grundvold,  mit  evangelium  og  min  klippe. 

Dersom  du  bygger  min  kirke  på  mit  evangeliums  og 
min  klippes  grundvold,  skal  helvedes  porte  ikke  få  over- 
hånd over  dig«  (L&P  18:2-5;  fremhævelse  tilføjet). 
Mormons  Bog  indeholder  således  den  genoprettede 
Jesu  Kristi  Kirkes  grundlæggende 
lærdomme,  sådan  som  Herren  selv 
bar  vidnesbyrd  om. 

Afsnit  20  indeholder  en  omfat- 
tende gennemgang  af  Mormons  Bog. 
Det  er  bemærkelsesværdigt,  at  åben- 
baringen om  formelt  at  organisere 
Kirken  ikke  blev  givet,  før  Mormons 
Bog  var  oversat  og  udgivet.  Efter  at 
have  bekræftet,  at  Joseph  Smith  og 
Oliver  Cowdery  behørigt  var  kaldet 
af  Gud  og  bemyndiget  til  at  organi- 
sere og  lede  hans  Kirke,  erklærede 
Herren  følgende: 

» [Gud]  gav  ham  [profeten  Joseph  Smith]  kraft  fra  det 
høje  til  at  oversætte  Mormons  Bog  gennem  de  dertil 
forud  beredte  midler, 

hvilken  bog  indeholder  et  faldent  folks  historie  og  Jesu 
Kristi  evangeliums  fylde  både  til  ikke-jøderne  og  jøderne. 

Denne  bog  blev  givet  gennem  inspiration  og  stad- 
fæstet for  andre  ved  englebetjening  og  er  ved  disse  [de 
tre  vidner]  blevet  forkyndt  for  verden. 

Dette  beviser  over  for  verden,  at  den  hellige  skrift  er 
sand,  og  at  Gud  inspirerer  menneskene  og  kalder  dem  til 
sit  hellige  værk  i  denne  tid  og  slægt  så  vel  som  i  fordums 
dage. 

Og  viser  derigennem,  at  han  er  den  samme  Gud  i  går, 
i  dag  og  til  evig  tid  ... 


Herren  har  befalet  de 
hellige,  at  de  »ihukommer 

den  nye  pagt,  nemlig 
Mormons  Bog  ...  De  skal 
ikke  alene  sige,  men  også 

gøre  efter  det,  der  er 
skrevet.« 


Og  da  der  nu  gives  så  store  vidnesbyrd  [Joseph  Smiths, 
de  tre  vidners,  de  otte  vidners,  og  selv  dem,  der  er  samlet 
i  Mormons  Bog],  skal  verden  blive  dømt  ved  dem,  ja,  så 
mange,  som  herefter  skal  komme  til  kundskab  om  dette 
værk  [Mormons  Bog] . 

Og  de,  der  modtager  det  med  tro  og  øver  retfær- 
dighed, skal  få  det  evige  livs  krone«  (L&P  20:8—14)- 
I  afsnit  84  fremkom  Herren  med  endnu  en  vigtig 
henvisning  og  gav  en  alvorlig  advarsel 
med  hensyn  til  Mormons  Bog.  Til  de 
hellige  i  1832  sagde  Herren: 

»Og  jeres  sind  har  tidligere  været 
formørket  af  vantro,  fordi  I  har 
behandlet  det  letsindigt,  som  I  har  fået, 
hvilken  letsindighed  og  vantro  har 
bragt  hele  Kirken  under  fordømmelse. 
Og  denne  fordømmelse  hviler 
over  alle  Zions  børn. 

Og  de  skal  forblive  under  den,  til 
de  omvender  sig  og  ihukommer  den 
nye  pagt,  nemlig  Mormons  Bog  og  de 
tidligere  befalinger,  som  jeg  har  givet  dem.  De  skal  ikke 
alene  sige,  men  også  gøre  efter  det,  der  er  skrevet«  (L&P 
84:54-57;  fremhævelse  tilføjet). 

Ved  flere  lejligheder  udfordrede  præsident  Ezra  Taft 
Benson  Kirkens  medlemmer  til  at  studere,  anvende  og 
efterleve  Mormons  Bogs  lærdomme,  så  de  kunne  gøre  sig 
fri  af  den  samme  fordømmelse,  som  Herren  udtalte  over 
de  tidlige  sidste  dages  hellige  (se  A  Witness  and  a  Warning, 
1988,  s.  6-8). 

KONKLUSION 

Herren  har  i  sandhed  haft  meget  at  sige  om  Mormons 
Bog  i  Lære  og  Pagter.  Disse  to  skrifter  er  sandelig  uadskil- 
lelige og  stærke  vidner  om  Kristi  guddommelighed  og 
hans  store  værk  i  de  sidste  dage.  Præsident  Benson 

forklarede  det  vigtige  forhold  mellem  disse  to  hellige 
bøger: 

»Når  vi  ser  bort  fra  vidnerne  til  Mormons  Bog,  er  Lære 
og  Pagter  så  afgjort  det  største  konkrete  vidne  og  bevis, 
som  vi  har  fra  Herren  på,  at  Mormons  Bog  er  sand  . . . 

Lære  og  Pagter  er  bindeleddet  mellem  Mormons  Bog 
og  den  fortsatte  genoprettelse  gennem  profeten  Joseph 
Smith  og  hans  efterfølgere  . . . 


Mormons  Bog  fører  mennesker  til  Kristus.  Lære  og 
Pagter  fører  mennesker  til  Kristi  rige  . . . 

Mormons  Bog  er  vores  religions  >slutsten<,  og  Lære 
og  Pagter  er  dens  krone,  som  rummer  vedvarende 
åbenbaring  i  de  sidste  dage.  Herren  har  sat  sit  godken- 
dende mærke  på  både  slutstenen  og  kronen« 
(»Mormons  Bog  og  Lære  og  Pagter«,  Stjernen,  juli  1987, 
s.  77).  □ 

SPØRGSMÅL  OG  SVAR 


Hvorfor  tillader  vores 
kærlige  himmelske  Fader, 
at  ulykker  rammer 
uskyldige  mennesker? 

Svarene  er  tænkt  som  en  hjælp  og  vejledning,  og  er  ikke  udtryk 
for  Kirkens  officielle  lære. 


FOTOILLUSTRATION:  JED  CLARK 


LIAHONAS  SVAR 

Vores  jordiske  rejse  rummer  også 
ubehagelige  oplevelser  såsom 
sygdom,  ensomhed,  krænkelser, 
katastrofer,  uretfærdighed  og  død. 
Livet  virker  måske  ikke  altid  »retfær- 
digt«. 

Spørgsmålet  om,  hvorfor  Gud 
tillader,  at  ulykker  rammer  uskyldige 
mennesker,  er  blevet  stillet  af  de 
fleste  af  os  på  et  eller  andet  tids- 
punkt. Det  er  evangeliet,  der  hjælper 
os  til  at  forstå  nødvendigheden  af 
modgang.  Hvis  vi  forstår  frelses- 
planen og  betragter  vores  oplevelser 
i  et  evigt  perspektiv,  kan  vi  få  en 
forståelse  af  og  acceptere,  at  det 
jordiske  livs  prøvelser  er  nødvendige 
for  åndelig  vækst.  Vi  erkender,  at  vi 
er  velsignet  med  frihed  til  at  vælge, 
hvordan  vi  vil  reagere  på  disse 
prøvelser. 

I  1955  gav  ældste  Spencer  W. 
Kimball,  som  på  det  tidspunkt  var 
medlem  af  De  Tolv  Apostles 
Kvorum,  et  svar  på  dette  spørgsmål  i 
en   tale,    der   hed    »Tragedie    eller 


skæbne?«  Ældste  Kimball  opregnede 
en  lang  række  tragedier  og  stillede  så 
følgende  spørgsmål: 

»Var  det  Herren,  der  styrede  flyet 
ind  i  et  bjerg,  så  alle  de  ombord- 
værende omkom,  eller  skyldtes  det 
en  mekanisk  brist  eller  en  menne- 
skelig fejl? 

Var  det  vor  himmelske  Fader,  der 
forårsagede  det  sammenstød,  der 
sendte  seks  mennesker  over  i 
evighed,  eller  skyldtes  det  en  bilist, 
der  ikke  overholdt  færdselsreglerne? 

Var  det  Gud,  der  tog  den  unge 
mors  liv,  eller  som  fik  barnet  til  at 
stavre  ned  i  en  grøft,  eller  som  førte 
et  andet  barn  ud  foran  en  frembru- 
sende bil? 

Var  det  Herren,  der  fik  manden  til 
at  få  et  hjerteslag?  Var  missionærens 
død  for  tidlig?«  (Faith  Precedes  the 
Miracle,  1972,  s.  96). 

Så  fortsatte  han: 

»Svar  mig,  hvis  I  kan.  Jeg  kan 
ikke,  for  selv  om  jeg  ved,  at  Gud 
spiller  en  vigtig  rolle  i  vores  liv,  så 

ved  jeg  ikke,  hvor  meget  han  forår- 
sager, og  hvor  meget  han  blot 
tillader.  Uanset  hvad  svaret  på  dette 
spørgsmål  måtte  være,  så  er  der  et 
andet,  som  jeg  kan  svare  på. 

Kunne  Herren  have  hindret 
disse  tragedier?  Svaret  er  ja. 
Herren  er  almægtig.  Han  har  magt 
til  at  styre  vore  liv,  skåne  os  for 
smerte,  hindre  alle  ulykker,  styre 
alle  fly  og  biler,  give  os  mad, 
beskytte  os,  befri  os  fra  arbejde, 
slid,  sygdom  og  sågar  døden,  hvis 
han  vil.  Men  det  vil  han  ikke  ... 

Evangeliets  grundlæggende  lov  er 
...  handlefrihed  og  evig  udvikling. 
At  tvinge  os  til  at  være  forsigtige 
eller  retfærdige  ville  være  at  ophæve 
den  grundlæggende  lov  og  umulig- 
gøre al  udvikling  . . . 

Hvis  vi  betragtede  det  jordiske  liv 
som  hele  vores  eksistens,  så  ville 
smerte,  sorg,  fiasko  og  et  kort  liv 
være  katastrofer.  Men  hvis  vi 
betragter  livet  som  noget  evigt,  der 
strækker  sig  langt   tilbage  i  vores 


førjordiske  fortid  og  videre  frem  i 
vores  fremtid  efter  døden,  så  kan  alle 
hændelser  ses  i  deres  rette 
perspektiv. 

Er  der  ikke  visdom  i,  at  han  giver 
os  prøvelser,  så  vi  kan  hæve  os  over 
dem,  ansvar,  så  vi  kan  yde  noget, 
arbejde,  så  vi  kan  styrke  vores 
muskler,  sorger,  så  vi  kan  sætte  vores 
sjæl  på  prøve?  Udsættes  vi  ikke  for 
fristelser,  for  at  vi  kan  prøve  vores 
styrke,  sygdom,  så  vi  kan  lære  tålmo- 
dighed, og  døden,  så  vi  kan  udøde- 
liggøres og  herliggøres? 

Hvis  alle  de  syge,  som  vi  beder  for, 
blev  helbredt,  hvis  alle  de  retfærdige 
blev  beskyttet  og  de  ugudelige 
udryddet,  så  ville  hele  vor  Faders 
plan  være  forgæves,  og  evangeliets 
grundlæggende  lov  ...  handlefri- 
heden, ville  ophøre.  Ingen  ville 
behøve  at  leve  ved  tro. 

Hvis  glæde  og  fred  og  belønninger 
straks  blev  givet  til  den,  der  gjorde 
godt,  ville  der  ikke  findes  ondskab  — 
alle  ville  gøre  godt,  men  ikke  af 
retfærdighed.  Der  ville  ikke  finde 
nogen  styrkeprøve  sted,  ingen  udvik- 
ling af  karakteren,  ingen  opbyggelse 
af  styrke,  ingen  ...  handlefrihed, 
men  kun  satanisk  kontrol. 

Hvis  alle  vore  bønner  straks  blev 
besvaret  efter  vore  selviske  ønsker 
og  vores  begrænsede  forståelse, 
ville  der  ikke  findes  nogen  lidelse, 
sorg,  skuffelse  eller  endda  død,  og 
hvis  disse  ikke  fandtes,  så  fandtes 
der  heller  ikke  glæde,  fremgang, 
opstandelse     eller     evigt    liv     og 

guddommelighed«    (Faith   Precedes 
the  Miracle,  s.  96-97). 

Ja,  nogle  vil  måske  straks  bebrejde 
vor  himmelske  Fader,  at  han  ikke 
hindrer  det  onde,  der  overgår  os  og 
vore  kære.  Nogle  vil  endda  blive 
bitre.  Men  når  vi  er  trådt  gennem 
dødens  port  og  ser  med  et  evigt 
perspektiv,  vil  vi  uden  tvivl  prise 
ham  for  hans  nåde,  hans  kærlighed 
og  hans  visdom,  fordi  han  tillod  os  at 
møde  netop  de  erfaringer,  som  skulle 
hjælpe  os  til  at  opnå  vores  evige 
potentiel  og  blive  som  han  er. 

LÆSERNES  SVAR 

Vi  oplever  alle  lidelser.  Og 
lidelser  er  ikke  altid  et  resultat  af 
synd.  Lidelse  har  til  tider  et  større 
formål,  som  er  at  udvikle  os.  Vor 
himmelske  Fader  elsker  os  inderligt. 
Han  kender  vores  styrke  og  vore 
svagheder.  Vi  ved,  at  dette  liv  er  den 
tid,  hvor  vi  skal  forberede  os,  lære 
og  udvikle  os.  Det  eneste,  vi  skal 
gøre,  er  at  holde  trofast  ud  og  stole 
på  Herren,  arbejde  på  at  overvinde 
vores  udfordringer  og  undgå  at 
beklage  os  over  ham. 
Ruben  C.  dela  Cuadra, 
Narvacan  Ward, 
Narvacan  Stav  i  Filippinerne 

Når  vi  betragter  trængsler  eller 
prøvelser  som  trin  tilbage  til  vores 
himmelske  hjem,  vil  vi  modigt  og 
klogt  se  disse  trængsler  i  øjnene  ved 
at  søge  styrke  og  vejledning  fra 
Herren.  Vi  vil  tro  på,  at  vi  modtager 
2001 


Ruben  C.  de/a  Cuadra 


Rei  Cheng  Tsai 


Ivonete  Macedo  de  Almeida 


Franck  William  N'Sondi 


Nelfa  Awing  Gumarang 


Stella  'Ajilong 


trøst  og  belønning  enten  i  dette  liv 
eller  det  tilkommende. 
Rei  Cheng  Tsai, 
P'ingtung  Gren, 
P'ingtung  Distrikt  i  Taiwan 

Gud  tillader  mennesker  at 
anvende  deres  handlefrihed,  så  at 
hvis  en  eller  anden  sårer  et  uskyldigt 
menneske,  vil  han  eller  hun  blive 
dømt  for  at  have  gjort  det,  og  den 
sårede  få  oprejsning  i  rette  tid,  selv 
om  det  måske  ikke  bliver  i  dette  liv. 

Men  når  noget  frygteligt  rammer 


forsikrede  Helligånden  mig  om,  at  min 
fars  død  faktisk  kunne  styrke  vores  tro 
på  Jesus  Kristus.  Vi  skal  altid  huske  på, 
at  modgang  kan  gøre  os  stærke,  og  at 
modgang  er  en  del  af  vor  himmelske 
Faders  meningsfyldte  plan. 
Nelfa  Awing  Gumarang, 
Tuao  Gren, 
llaganmissionen  i  Filippinerne 

Til  tider  tillader  vor  himmelske 
Fader,  at  de  uskyldige  bliver  slået 
ihjel,  så  de  kan  indgå  til  hans  hvile, 
og  så  hans  straffedomme  kan  ramme 


et  uskyldigt  menneske  som  følge  af      de  onde  (se  Alma  60:13).  Han  har 


en   naturkatastrofe,   kan   det   også 
have     et     guddommeligt     formål. 
Måske    er    det    for    at    gøre     os 
opmærksom  på  et  eller  andet.  Måske 
er  det  en  prøve  på  vores  tro.  Måske 
giver  det  os  mulighed  for  at  tjene 
vores  næste. 
Ivonete  Macedo  de  Almeida, 
Jardim  Maria  do  Carmo  Ward, 
Sao  Paulo  Stav  i  Brasilien 

Sidste  dages  hellige  er  så  velsignede 
at  kende  formålet  og  hensigterne  med 
frelsesplanen.  Vi  ved  også,  at  vores 
prøvelser,  forfølgelser  og  trængsler  er 
en  stige,  der  kan  løfte  os  op  til  Gud. 
Salmen  »Kom,  kom,  Guds  folk« 
(Salmer  og  sange,  nr.  16)  giver  os  svaret 
på  dette  spørgsmål:  Hvorfor  lade  os  slå 
ud,  når  vi  ved,  at  evig  lykke  venter  os? 
Franck  William  N'Sondi, 
Ouenze  Gren, 
Brazzaville  Distrikt  i  Republikken  Congo 

Det  var  meget  hårdt  for  min 
familie,  da  min  far  døde  for  nogle  år 
siden.  Jeg  bad  meget  inderligt  og 
spurgte  Herren,  hvad  vi  havde  gjort, 
siden  vi  fortjente  en  sådan  ulykke.  Så 


lovet,  at  de,  der  dør  i  ham,  »ikke  skal 
smage  døden;  thi  den  er  sød  for 
dem«  (L&P  42:46). 

Stella  'Ajilong, 

Kololo  Gren, 

Kampala  Distrikt  i  Uganda 

Du  kan  være  med  til  at  gøre 
SPØRGSMÅL  OG  SVAR  bedre  ved  at 
besvare  nedenstående  spørgsmål.  Send  dit 
svar,  så  vi  har  det  senest  den  l.  april 
2001.  Send  det  til  QUESTIONS  AND 
ANSWERS  04/01,  Liahona^  Floor  24, 
50  East  North  Temple  Street,  Salt 
Lake  City,  UT  84150-3223,  USA; 
eller  send  en  e-mail  til  CUR-Liahona- 
IMag@ldschurch.org.  Du  kan  skrive  dit 
svar  på  maskine  eller  med  tydelig  hånd- 
skrift  på  dit  eget  sprog.  For  at  dit  svar  kan 
komme  i  betragtning,  skal  du  vedlægge  dit 
fulde  navn,  alder,  privatadresse,  samt 
ward  og  stav.  Hvis  det  er  muligt  kan  du 
vedlægge  et  foto  af  dig  selv.  Dette  foto  vil 
dog  ikke  blive  returneret.  Vi  trykker  et 
repræsentativt  udvalg  af  svarene. 

SPØRGSMÅL:  Hvad  kan  vi  gøre,  når 
nogen  taler  om  upassende  emner 
henne  i  skolen?  □ 

Delores  DeVictoria     illustreret  af  julie  f.  young 


Instruktioner 

Tag  forsigtigt  disse  to  sider  ud  af  bladet  og  lim  dem  på  tykt  papir.  Klip  historiekort  og  figurer  ud.  Brug  splitter  til 
at  fastgøre  arme  og  ben  med.  Anbring  figurerne,  som  de  står  på  historiekortet  og  brug  figurer  og  kort  til  at 
fortælle  historien  om  Joseph  Smiths  første  åbenbaring. 


^  Den  fjortenårige  Joseph  Smith  vidste 
I  ikke,  hvilken  kirke  han  skulle  slutte 
sig  til.  En  dag  læste  han  i  Bibelen: 
»Men  hvis  nogen  af  jer  står  tilbage  i 
visdom,  skal  han  bede  om  at  få  den  af 
Gud  ...  så  vil  han  få  den«  (Jak  1 :5). 


••  Mens  han  bad,  viste  et  klart  lys  sig 
•JPover  hans  hoved.  Joseph  så  vor 
himmelske  Fader  og  Jesus  Kristus. 
Jesus  sagde,  at  han  ikke  skulle  slutte 
sig  til  nogen  af  kirkerne.  Han  fortalte 
også  Joseph  mange  andre  ting. 


•^Joseph  besluttede,  at  han  ville  gøre, 
■■  som  skriftstedet  sagde  og  spørge 
Gud,  hvilken  kirke  han  skulle  slutte  sig 
til.  Han  gik  ud  i  en  lille  skov  i 
nærheden  af  sit  hjem  for  at  bede. 


d_ i « 


4  Da  vor  himmelske  Fader  og  Jesus 
var  væk  igen,  følte  Joseph  en 
fredfyldt  glæde  over  det,  som  han 
havde  set  og  hørt.  Joseph  gik  hjem 
og  fortalte  sin  familie  om  sin 
oplevelse. 

Luz  Karina 
Sånchez 

FRA  YAGUARON  I  PARAGUAY 


Mary  Ann  Whetten  Lyman 

FOTO:  RICHARD  OG  MARY  ANN  WHETTEN  LYMAN 


Luz  Karina  Sånchez  -  en  syvårig  pige  fra  Yaguaron 
i  Paraguay  -  tegner,  fodrer  høns  og  spiller  med 
kugler.  Og  hun  gør  det  hele  på  en  særlig  måde  - 
nemlig  med  sine  fødder! 

Karina  er  født  uden  arme,  men  det  har  ikke  hindret 
hende  i  at  skrive,  tegne,  bladre  i  en  bog,  rede  sit  hår, 
klæde  sig  på  og  spise  med  gaffel.  Hun  er  en  selvstændig 
og  viljestærk  pige,  der  finder  ud  af,  hvordan  hun  gør  det 
med  fødderne,  som  andre  knap  nok  kan  gøre  med 
hænderne.  Federico  og  Isabel  Sånchez,  Karinas  forældre, 
siger,  at  hun  selv  finder  ud  af,  hvordan  hun  gør  forskel- 
lige ting,  så  hun  kan  klare  sig  selv  -  helt  uden  hjælp. 
Karinas  fornavn  er  Luz,  som  betyder  »lys«  på  hendes 
modersmål  spansk.  Da  hun  blev  født, 
følte  hendes  mor  en  særlig  fred  og 
trøst  fylde  sig  som  et  lys  -  så 
derfor  gav  hun 
barnet  navnet  Luz, 

efter  den  særlige  følelse.  Luz  Karina  er  stadig  et  lys  og  et 
eksempel  for  sin  mor,  resten  af  familien  og  sine  venner 
takket  være  sin  beslutsomhed,  sit  vidnesbyrd  og  sin 
kærlighed. 

Karina,  der  er  den  yngste  af  12  børn,  nyder  at  tilhøre 
en  stor  familie.  Eftersom  de  fleste  af  hendes  brødre  og 
søstre  er  meget  ældre  end  hun,  føler  Karina  sig  særligt 
knyttet  til  sin  bror  Germån,  som  er  12  år.  Germån  siger 
om  Karina:  »Jeg  holder  af  hende,  fordi  hun  er  glad  og 
sjov.« 

Germån  passer  altid  på  hende.  Men  Karina  passer 
særligt  på  sin  toårige  niece  Ruth.  Hun  elsker  Ruth  og 
lader  hende  klynge  sig  til  ærmet  på  sin  sweater,  når  de 
er  sammen.  Karina  går  meget  langsomt,  så  Ruth  kan 
følge  med,  og  hun  sørger  for,  at  alle  lægger  mærke  til 
Ruth. 


Karinas  familie  blev  medlemmer  af  Kirken  for  et  år 
siden.  Siden  da  er  de  kommet  i  Yaguaron  Gren  i 
Paraguari  Distrikt  i  Paraguay.  Familien  bor  ude  på 
landet  små  fem  kilometer  fra  byen.  Så  for  at  komme  i 
kirke,  må  de  hver  uge  gå  en  kilometer  og  så  tage  en  bus. 
Karina  holder  meget  af  Primary,  især  af  at  synge.  Der  er 
omkring  10  børn  i  Primary  i  Yaguaron  Gren. 

Karina  og  Germån  er  de  eneste  sidste  dages  hellige  i 
deres  skole.  Karina  går  i  første  klasse,  og  hendes  mor  er 
meget  stolt  af  hendes  indsats.  Tegning  er  Karinas 
yndlingsfag.  Hun  elsker  at  tegne  tegninger  af  blomster, 
især  julestjerner,  som  er  meget  populære  i  Paraguay. 
Hun  tegner  også  tegninger  af  sig  selv  og  sin  familie. 
Hun  tegner  altid  sig  selv  med  arme. 

Karina  har  stærke  muskler  i  sine  ben  og  sin  krop,  og 
hun  er  god  til  at  hjælpe  til  og  arbejde  hårdt  på  familiens 
lille  gård.  På  gården  er  der  en  stor  han-kalkun,  høns  og 
en  hund  med  en  masse  hvalpe.  Karina  elsker  dyr.  En  af 
hendes  yndlingspligter  er  at  fodre  hønsene.  Og  hun  har 
fundet  sin  egen  metode  til  at  gøre  det.  Hun  samler  en 
pose  majs  op  med  foden  og  anbringer  den  under  hagen, 
mens  hun  går.  Så  sætter  hun  sig  på  en  stol,  lukker  posen 
op  med  den  ene  fod,  stikker  den  anden  fod  ned  i  posen 
og  tager  en  fodfuld  majs  og  kaster  det  ud,  så  hønsene 
kan  spise  det.  Karina  elsker  også  at  holde  hønsene.  Hun 
fanger  forsigtigt  en  kylling  med  foden  og  holder  den 
bløde,  dunede  fugl  under  sin  hage. 

Karina  elsker  også  at  spille  med  kugler,  og  hun  er  god 
til  det.  Hun  vinder  tit  over  de  andre  børn  -  hun  har 
endda  vundet  over  nogle  af  de  missionærer,  som  spiller 

Yderst  til  venstre:  Karina  elsker  at  tegne,  især 
tegninger  af  blomster.  Herover  til  venstre:  Karina 
holder  en  kylling  under  sin  hage.  Herover  til  højre: 
German,  Ruth  og  Karina.  Til  højre:  Karina  viser  sine 
evner  med  en  slangebøsse. 


med  hende.  Hun  styrer  kuglen  med  sin  fod  og  sender 
den  af  sted  med  et  spark.  Hun  kan  skyde  sin  kugle  mere 
præcist  af  sted,  end  mange  andre  kan  med  deres 
hænder. 

Karina  er  også  god  til  at  skyde  med  slangebøsse. 
Hun  anbringer  to  elastikker  over  to  af  sine  tæer, 
anbringer  en  coquito  -  en  lille  kokosnød  -  i 
slangebøssen  med  den  anden  fod,  trækker 
elastikkerne  tilbage  og  skyder. 

Ældste  Richard  Lyman,  en  missi- 
onær som  besøgte  Karinas  gren, 
gav  hende  en  mundharmonika. 
Til  at  begynde  med  var  hun 
lidt  genert  og  usikker. 

Men  efter  blot  et  par  minutter  brugte  hun  sine  fødder  til 
at  holde  mundharmonikaen,  så  hun  kan  spille  på  den. 

Karina  fylder  snart  otte,  og  hun  glæder  sig  til  sin 
fødselsdag.  Hun  håber,  at  hun  får  en  stor  chokoladekage 
med  hvid  glasur.  Men  hun  glæder  sig  endnu  mere  til,  at 
hun  skal  døbes.  Hendes  forældre  og  missionærerne 


Til  venstre:  Ruth  og  Karina,  forrest, 

sammen  med  noget  af  deres  familie.  Fra 

venstre:  German,  Juan,  Ros  (Ruths  mor), 

Eugenio,  Isabel  (Karinas  mor),  Mariela 

Isabel  og  Federico  (Karinas  far).  Herunder: 

Karina  og  ældste  Lyman  spiller  på  deres 

mundharmonikaer. 


fortæller  hende  om  dåb  og  de  pagter,  som  hun  skal 
indgå,  og  hendes  far  forbereder  sig  til  at  skulle  døbe 
hende.  Hun  glæder  sig  til  at  blive  medlem  af  Kirken. 
Hun  elsker  evangeliet  og  holder  af  at  fortælle  andre 
om  det. 

Luz  Karina  lever  op  til  sit  navn.  Hun  er  i  sandhed  et 
lys  for  dem,  som  kender  hende.  □ 

Mary  Ann  Whetten  Lyman  virkede  som  fuldtidsmissionær  sammen 
med  sin  mand,  Richard,  i  Asuncion-missionen  i  Paraguay. 

Af  og  til  er  det  godt  at 
være  anderledes 


Janice  Porter  Hayes 


Familien  McDowell  flyttede  ind  i  et  hus  på  den 
anden  side  af  gaden  for  omtrent  et  halvt  år  siden. 
De  er  bestemt  ikke  som  de  andre  familier  her  i 
kvarteret! 

Jeg  traf  først  Nephi,  deres  11-årige  søn.  Nephi 
fortalte  mig,  at  hans  forældre  har  opkaldt  ham  efter  en 
gammel  amerikansk  profet.  Jeg  havde  aldrig  før  hørt  om 
gamle  amerikanske  profeter,  men  han  viste  mig  en  bog 
med  hans  navn  i  -  en  bog,  der  hed  Mormons  Bog. 
Min  familie  går  i  kirke,  og  nogle  gange  læser  vi  i 
Bibelen.  Men  ingen  i  min  familie  havde  nogensinde 
hørt  om  Mormons  Bog.  Nephi  kaldte  den  et  andet 
vidne  om  Jesus  Kristus  og  sagde,  at  det  var  en  gammel 
optegnelse  om  Herrens  åbenbaringer  til  sit  folk  i 
Amerika.  Det  var  det  første  fingerpeg  om,  at  Nephi  og 
hans  familie  var  anderledes. 


Derefter  traf  jeg  Nephis  storesøster,  Glitchen.  Hun  er 
ikke  opkaldt  efter  en  profet.  Hun  er  opkaldt  efter  sin 
oldemor  Glitchen  Kelly,  som  var  fra  Irland.  Glitchens 
oldemor  havde  rødt  hår  og  giftede  sig  med  en  mand  fra 
Polen,  som  hed  Alex.  Alt  det  ved  Glitchen,  fordi 
hendes  familie  har  forsket  i  deres  slægt. 

Det  eneste  jeg  ved  om  vores  familie  er,  at  mine 
forældre  er  født  her  i  byen.  Jeg  ville  gerne  vide  mere, 
men  jeg  kan  ikke  overskue  at  skulle  bruge  så  meget  tid, 
som  Glitchens  mor  gør,  på  at  søge  efter  sine  forfædre. 

Da  familien  McDowell  flyttede  ind,  ændrede  hele 
kvarteret  sig.  For  det  første  kom  det  til  at  se  bedre  ud. 
Det  hus,  som  de  flyttede  ind  i,  var  ikke  særlig  velholdt, 
men  ikke  længe  efter  at  de  havde  flyttet  møblerne  ind, 
gik  familien  McDowell  i  gang  med  at  reparere  deres  nye 
hjem.  De  malede  det  og  ordnede  havelågen.  Så  satte  hr. 

McDowell  Nephi  i  gang  med  at  ordne  haven,  luge 
ukrudt  væk  og  vende  jorden. 

Dengang  var  der  ingen  i  kvarteret,  som  gik  særlig 
meget  op  i  havearbejde,  men  Nephi  sagde,  at  deres  profet 
havde  sagt,  at  de  skulle  dyrker  haver  og  være  så  uafhæn- 
gige som  muligt.  Først  troede  jeg,  at  Nephi  mente  den 
profet,  som  han  var  opkaldt  efter  -  eller  måske  Moses 
eller  Abraham.  Men  Nephi  sagde,  at  han  mente  den 
levende  profet,  ham,  som  leder  deres  kirke  i  dag.  Han 


sagde,  at  deres  profet  er  en  mand,  som  taler  på  Guds 
vegne  her  på  jorden.  Verden  har  trods  alt  lige  så  meget 
brug  for  en  profet  i  dag  som  på  Bibelens  tid,  sagde  Nephi. 

Da  jeg  fortalte  mor  om  den  levende  profet,  lo  hun 
ikke,  sådan  som  jeg  troede,  at  hun  ville.  I  stedet 
sukkede  hun  og  sagde,  at  hun  bad  til,  at  den  slags  var 
sandt.  Den  aften  gik  vi  ud  i  vores  forsømte  have  og 
begyndte  at  luge  ukrudt  væk. 

Så  mor,  far  og  jeg  dyrkede  vores  have,  og  familien 
McDowell  dyrkede  deres.  Da  det  blev  efterår  byttede  mor 
og  fru  McDowell  opskrifter,  og  fru  McDowell  lærte  mor, 
hvordan  man  sylter.  Så  begyndte  Nephis  far  og  min  far  at 
fiske  sammen  om  lørdagen  og  nogle  gange  fredag  aften  - 
men  aldrig  om  søndagen.  Vi  fandt  hurtigt  ud  af,  hvad 
familien  McDowell  gjorde  og  ikke  gjorde  om  søndagen. 

>Det  er  vores  sabbat,«  fortalte  Nephi  mig.  De 
hverken  fiskede,  handlede  eller  noget  andet  end  at 
være  sammen  med  familien  og  lave  kirketing.  Jeg 
havde  rigtig  ondt  af  Nephi  og  Glitchen,  men  de  så 
ikke  ud  til  at  have  noget  imod  det,  selv  ikke  da  jeg 
hørte  Nephis  mave  knurre  en  søndag,  fordi  han  havde 
fastet  hele  dagen. 


Tro  det  eller  ej,  selv  om  jeg  kender  en  del  til  familien 
McDowell,  så  holder  jeg  faktisk  meget  af  dem.  Måske  er 
det,  fordi  de  griner  meget  og  ser  ud  til  at  have  det  sjovt. 
Eller  måske  fordi  Nephi  hjalp  vores  fodboldhold  med  at 
vinde  et  par  kampe.  Eller  måske  er  det,  fordi  jeg  føler 
mig  godt  tilpas,  når  jeg  er  sammen  med  dem. 

I  aften  efter  aftensmaden  kommer  familien 
McDowell  herover  sammen  med  nogle  missionærer, 
der  skal  fortælle  mine  forældre  og  mig  mere  om  deres 
kirke.  Mor  har  gjort  rent  og  bagt  en  kage,  og  Nephi  og     || 
Glitchen  har  en  Mormons  Bog  med  til  mig. 

Snart  ved  jeg  alt  om  profeten  Nephi  og  slægtsforsk- 
ning og  køkkenhaver  og  sabbatsdagen  og  meget  mere. 
Jeg  finder  endda  ud  af,  hvad  det  vil  sige  at  være  ander- 
ledes, ligesom  familien  McDowell.  Jeg  synes,  at  af  og  til 
er  det  godt  at  være  anderledes.  □ 

PROFETEN  TALER  FOR  VOR 
HIMMELSKE  FADER 


Diane  S.  Nichols 

»Thi  I  skal  tage  imod  hans  ord  i  al  tålmodighed 
og  med  tro,  som  om  det  var  fra  min  egen  mund« 
(L&P21:5). 

Forestil  dig,  at  din  mor  beder  dig  om  at  sige 
til    dine    søskende,    at    de    skal    hjem    til 
aftensmad.  Så  taler  du  for  din  mor  og  over- 
bringer et  budskab  fra  hende  til  familien.  Lytter  de  til  dig? 

Vor  himmelske  Fader  har  valgt  visse  mænd  til  at  tale 
for  sig.  Disse  mænd  kaldes  profeter.  De  lærer  os  det, 
som  han  vil  have,  at  vi  skal  vide.  Lytter  vi  til  dem? 

Skrifterne  fortæller  os  om  profeter,  som  vor 
himmelske  Fader  har  kaldet  til  at  tale  for  sig.  Noa  sagde 
til  folket,  at  de  skulle  omvende  sig,  ellers  ville  en  fryg- 
telig vandflod  dække  jorden.  Noas  familie  lyttede,  og  de 
blev  reddet  fra  vandfloden  (se  1  Mos  6:8;  2  Pet  2:5). 

Lehi  blev  vist,  at  Jesus  Kristus  skulle  blive  verdens 
Frelser.  Lehis  søn  Nephi  bad  for  at  få  at  vide,  om  det, 
hans  far  sagde,  var  sandt.  Herren  viste  sig  for  Nephi,  og 
Nephi  troede  sin  fars  ord.  Senere  kom  Nephi,  ligesom  sin 
far,  til  at  tale  for  Herren  (se  1  Nephi  1:18-19;  2:16-18). 

Joseph  Smith  gik  ind  i  en  skov  for  at  bede.  Vor 
himmelske  Fader  og  Jesus  Kristus  viste  sig  for  ham  og 
gav  ham  belæringer,  som  banede  vejen  for  evangeliets 
gengivelse  (se  JS-H  1:11-20). 

Vi  har  en  levende  profet  i  dag,  nemlig  Gordon  B. 
Hinckley.  Han  er  Kirkens  præsident.  Han  blev  udvalgt 
af  Gud  og  kaldet  af  den  rette  præstedømmemyndighed. 
Præsident  Hinckley  bærer  vidnesbyrd  om,  at  Jesus 
Kristus  er  Guds  Søn.  Alle  profeterne  vidner  om  Jesus 
Kristus  og  belærer  os  om  det,  som  han  ønsker,  at  vi  skal 
gøre  (se  Jakobs  Bog  7:11;  L&P  21:1,  4-5). 

Når  vi  beder  til  vor  himmelske  Fader,  kan  vi  få  at  vide, 
at  profetens  ord  er  sande.  Når  vi  hører  profeten,  ved  vi,  at 
han  taler  til  os  på  Frelserens  vegne.  Og  ja,  så  lytter  vi. 


Instruktioner 

1.  Tag  side  10  ud  afbladet  og  lim  det  på  et  stykke 
pap.  Klip  delene  til  uroen  ud. 

2.  Tegn  eller  lim  et  billede  af  dig  selv  ind  i  den 
tomme  firkant  og  skriv  dit  navn  nedenunder. 

3.  Fold  langs  med  den  brudte  linje  (se  på  illustrati- 
onen). Læs  skriftstederne  under  hver  profets  billede. 

4.  Prik  huller  som  angivet  og  træk  et  stykke  snor 
gennem  hullerne,  som  vist  på  illustrationen.  Bind  knude 
i  enden  af  snoren  og  lav  en  løkke  i  den  anden  ende. 

5.  Hæng  din  uro  op,  så  den  kan  minde  dig  om,  hvad 
Frelseren  har  sagt,  at  profeterne  skal  fortælle  dig. 

Forslag  til  fællestid 

1 .  Giv  hver  af  lærerne  et  navn  på  en  profet  og  en  skrift- 
stedshenvisning,  der  fortæller,  hvad  han  har  sagt  eller  gjort. 
For  eksempel:  Noa  (1  Mos  6:11-14;  7:5,  7-10);  Moses 
(2  Mos  14:8-9,  13-14,  21-22);  Malakias  (Mal  3:10); 
Abinadi  (Mosiah  13:1-5,  9-10);  lamaniten  Samuel 
(Helaman  14:1-8;  16:2-3);  Brigham  Young  (L&P 
136:1-A).  Lad  hver  klasse  lave  et  lille  skuespil  over  deres 
emne.  Lad  de  andre  børn  gætte,  hvilken  profet  det  er.  Tal 
om,  hvad  der  skete  som  følge  af  profetens  budskab. 

2.  Lad  hver  lærer  fortælle  et  barn  noget  vigtigt  fra 
dagens  lektion.  Lad  budbringeren  fortælle  hele  Primary, 
hvad  han  eller  hun  har  fået  at  vide.  Forklar,  at  budbrin- 
gerne talte  på  deres  læreres  vegne  til  hele  Primary.  Spørg 
børnene,  om  de  nogensinde  har  været  budbringere  (for 
forældre,  venner,  søskende  og  så  videre) .  Forklar,  at  når  vi 
taler  for  en  anden,  så  forventer  vedkommende,  at  vi  over- 
bringer deres  budskab  korrekt.  Forklar,  at  vor  himmelske 
Fader  sender  profeter,  som  overbringer  hans  budskaber. 
Lad  flere  præstedømmebærere  repræsentere  forskellige 
profeter.  Lad  være  af  dem  fortælle  den  pågældende 
profets  budskab.  □ 

HISTORIER  FRA  DET  NYE  TESTAMENTE 


JESUS  OG  VOR 
HIMMELSKE 

FADERS  HUS 


Jesus  tog  til  Jerusalem  for  at  besøge  templet.  Mange 
mennesker  kom  dertil  for  at  bringe  ofre  ved  at  slagte  et 
dyr  og  brænde  det  på  altret.  Offeret  fik  folk  til  at 
tænke  på  Frelseren,  som  skulle  ofre  sig  selv  ved  at  lide 
og  dø  for  dem. 

3  Mos  1:3-9;  Joh  2:13;  Moses  5:5.7 


Da  der  var  nogle  mennesker,  som  ikke  havde  dyr,  de 
kunne  ofre,  var  der  andre,  som  solgte  dyr  til  dem  i 
templet.  De  handlende  ville  bare  tjene  penge.  De 
tænkte  ikke  på  Gud. 

Joh  2:14 


Jesus  så,  at  folk  solgte  dyr  i  templet.  Han  sagde,  at 
templet  var  hans  himmelske  Faders  hus,  et  helligt  sted. 
Han  ville  ikke  have,  at  folk  solgte  noget  der. 

Joh  2:16 

Jesus  lavede  en  pisk  af  reb,  væltede  bordene,  kastede  penge  på  jorden  og  fik  folk  jaget  ud  af  templet.  Han  ville  ikke 

lade  dem  sælge  dyr  og  være  uærbødige  i  sin  himmelske  Faders  hus. 

Joh  2:15-16 

HISTORIER  FRA  DET  NYE  TESTAMENTE 


NIKODEMUS 


Nikodemus  var  farisæer  og  en  af  jødernes  ledere. 
Mange  farisæere  troede  ikke  på,  at  Jesus  Kristus  var 
sendt  af  Gud.  På  grund  af  de  mirakler,  som  Jesus  udret- 
tede, troede  Nikodemus  på,  at  han  var  sendt  af  Gud. 

Joh  3:1-2 


Nikodemus  talte  med  Frelseren  en  nat.  Jesus  fortalte  ham,  at  ingen  kan  komme  ind  i  Guds  rige,  medmindre  han 
fødes  på  ny. 

Joh  3:3-5 

Nikodemus  forstod  ikke,  hvad  Jesus  mente.  Hvordan  kunne  et  menneske  blive  født  igen?  Frelseren  forklarede,  at  han 
talte  om  at  blive  født  åndeligt.  For  at  opnå  det,  skal  et  menneske  døbes  og  modtage  Helligånden. 

Joh  3:5-7 


Jesus  forklarede,  at  vor  himmelske  Fader  havde  sendt 
ham  til  jorden  for  at  berede  en  vej,  så  vi  alle  kunne 
vende  tilbage  til  vor  himmelske  Fader.  Frelseren  bar 
vidnesbyrd  om,  at  han  skulle  lide  og  dø  på  korset,  så  vi 
kan  blive  frelst,  hvis  vi  vil  tro  på  ham  og  holde  hans  bud. 

Joh  3:12-17 


Han  sagde,  at  vi  skulle  vælge  at  gøre  det  rette  og  ikke 
det,  som  er  forkert.  Hvis  vi  gør  det  rette,  kan  vi  leve  i 
Guds  rige  for  evigt. 

Joh  3:18-21 

»Ransag  disse  befalinger« 

»Ransag  disse  befalinger,  thi  de  er  sande  og  troværdige,  og  de  profetier  og  forjættelser, 
som  de  indeholder,  skal  alle  gå  i  opfyldelse«  (L&P  1 :37). 

»I  år  studerer  alle  Kirkens  medlemmer 
Lære  og  Pagter.  Dens  enestående  og 
inspirerende  budskab  forkyndes  og 
overvejes  på  mange  sprog  og  i 
hundrede  nationer  over  hele  verden. 
Det  er  en  herlig  bog,  fuld  af  den 

himmelske  visdoms  ord.  Den  indeholder  Guds  ord  til  os 

i  denne  generation.« 

Gordon  B.  Hinckley 

(»Guds  orden  og  vilje«,  Stjernen,  august  1989,  s.  2) 


»Mormons  Bog  er  vores  religions 
>slutsten<,  og  Lære  og  Pagter  er  dens 
krone,  som  rummer  vedvarende 
nutidig  åbenbaring.  Herren  har  sat  sit 
godkendende  mærke  på  både  slut- 
stenen og  kronen.« 

Ezra  Taft  Benson  (1899-1994) 

(»Mormons  Bog  og  Lære  og  Pagter«,  Stjernen,  juli  1987,  s.  77) 


n 

»Lære  og  Pagter  er  fuld  af  så  meget 

godt,  som  vi  burde  gøre  os  bekendt 

med.  Men  man  kan  læse  bogen  hele 

vejen  igennem  og  lære  den  udenad. 

Og  dog  gavner  det  ikke  én  en  tøddel, 

medmindre  man  efterlever  dens 

lærdomme  . . .  Hvis  vi  som  et  folk  ville  leve  op  til  disse 

vidunderlige  åbenbaringer,  som  er  kommet  til  os,  ville  vi 

være  et  klart  og  strålende  lys  for  verden.« 

Heber  J.  Grant  (1856-1945) 

(Gospel  Standards,  red.  G.  Homer  Durham,  1941,  s.  39,  43) 


■i... 

»Lære  og  Pagter  indeholder  nogle  af 
de  mest  storslåede  grundsætninger, 
der  nogensinde  er  blevet  åbenbaret 
for  verden,  nogle,  der  er  blevet  åben- 
baret med  større  fylde,  end  de  nogen- 
sinde før  er  blevet  åbenbaret  for 
verden.« 

Joseph  F.  Smith  (1838-1918) 
(Kirkens  præsidenters  lærdomme:  Joseph  F.  Smith,  1998,  s.  44) 


9   • 
»Bogen  Lære  og  Pagter  er  givet  til  de 
sidste  dages  hellige  netop  som  en 
hjælp  i  deres  dagligdag  og  handlinger.« 
Brigham  Young  (1801-1877) 
(Kirkens  præsidenters  lærdomme:  Brigham 
Young,  1997,  s.  120) 


m  ®         m  «  •  i 

»Åbenbaringers  bog  . . .  viser,  at 
nøglerne  til  vor  Frelsers  riges  hemme- 
ligheder atter  er  betroet  mennesket; 
og  evighedens  rigdomme  [er]  inden 
for  rækkevidde  for  dem,  som  er 
villige  til  at  leve  ved  hvert  ord, 

som  udgår  af  Guds  mund.« 

Joseph  Smith  (1805-1844) 

(History  of  the  Church,  1 :235) 

BESØGSLÆRERINDEBUDSKABET 


IFØR  JER  GUDS  FULDE  RUSTNING 


Det  er  tid  til  at  give  os  selv 
over  til  Mesteren  og  lade 
ham  føre  os  til  frugtbare 
marker,  hvor  vi  kan  berige  en 
verden,  der  er  fuld  af  mørke  og 
elendighed,«  sagde  søster  Mary 
Ellen  Smoot,  der  er  hovedpræsi- 
dentinde  for  Hjælpeforeningen. 
»Hver  enkelt  af  os,  uanset  hvem  vi 
er,  må  rejse  sig  og  få  mest  muligt  ud 
af  de  muligheder,  der  viser  sig.  Vi 
må  følge  det  råd,  som  Herren  og 
hans  tjenere  giver  os,  og  gøre  vores 
hjem  til  bedehuse  og  sikre  tilflugts- 
steder. Vi  kan  og  må  øge  vores  tro 
ved  at  øge  vores  lydighed  og  offer« 
(»Glæd  jer,  Zions  døtre«,  Liahona, 
januar  2000,  s.  114). 


Til  tider  kan  det  synes  vanskeligt 
at  hæve  sig  over  verden  og  opnå  den 
grad  af  retskaffenhed.  Men  når  vi 
stræber  efter  at  tage  »Guds  fulde 
rustning  på«,  vil  vi  kunne  »over- 
vinde alt  og  bestå«  (Ef  6:13). 

HVORDAN  TAGER  VI  GUDS 
RUSTNING  PÅ? 

Præsident  N.  Eldon  Tanner  (1898- 
1982),  der  var  førsterådgiver  i  Det 
Første  Præsidentskab,  bemærkede,  at 
»de,  der  er  iført  en  sådan  rustning, 
hvilket  vil  sige,  at  man  holder  alle 
Guds  bud,  kan  modstå  den  onde«. 

Han  fortsatte:  »Studerer  vi  skrif- 
terne, så  vi  kan  øge  vores  kundskab  og 
tro  og  vidnesbyrd  om  evangeliet?  ... 
Er  vi  ærlige  og  sandfærdige  i  vores 
handlinger?  Holder  vi  sabbatsdagen 
hellig?  Efterlever  vi  visdomsordet? 
Betaler  vi  en  ærlig  tiende?  ...  Er  vi 
dydige  og  rene  i  hjerte  og  sind  og 
gerning? 

Bekæmper  vi  det  onde  omkring 
os  . . .  ?  Har  vi  mod  til  at  stå  ved  vores 
overbevisning?  Kan  vi  i  sandhed  sige, 
at  vi  ikke  skammer  os  over  Kristi 
evangelium?  Lever  vi  i  fredelig 
harmoni  med  vores  næste  og  undgår 


fulde  rustning,  som  beskytter  os  mod 
ondskab  og  værner  os  mod  vores 
fjender«  (»Ifør  jer  Guds  fulde  rust- 
ning«, Stjernen,  oktober  1979,  s.  70). 

DAGLIG  ÅNDELIG  FORNYELSE 

Søster  Lucille  Johnson  fra 
Timpanogos  Park  1.  Ward  i  Orem 
Nord  Stav  i  Utah  er  i  dag  i  firserne. 
Hun  lærte  tidligt  at  iføre  sig  sin 
åndelige  »rustning«  ved  hver  dags 
begyndelse.  Hun  kan  huske,  »at  jeg 
stod  op  tidligt  om  morgenen,  inden 
min  mand  og  vores  børn  var  oppe. 
Jeg  erfarede,  at  jeg  ved  at  knæle  i 
vores  stue  kunne  trygle  min 
himmelske  Fader  om  hjælp  til  den 
dags  gøremål.  Det  gav  mig  fred,  og 
jeg  erfarede,  at  han  var  min  hjælper 
og  beskytter.  Så  slog  jeg  op  i  mine 
skrifter  og  nød  godt  af  deres  inspira- 
tion og  vejledning.  Inden  jeg  rejste 
mig  for  at  begynde  dagens  gøremål, 
alene  eller  sammen  med  mine 
mindre  børn  eller  teenagerne  eller 
min  mand,  som  var  i  militæret  og 
skulle  i  krig,  vidste  jeg,  at  jeg  kunne 
klare  det  hele. 

Det  er  derfor,  jeg  tror  på,  at  man 
skal  give  sig  tid  til  at  studere  og 


sladder  og  kritik  og  udbredelse  af     bede  i  de  stille,  tidlige  morgentimer. 


usande   rygter?   Elsker   vi   virkelig 
vores  næste  som  os  selv? 

Hvis   vi  kan   svare   ja   til   disse 
spørgsmål,  så  har  vi  iført  os  Guds 

Så  begynder  man  sin  dag  med 
åndelig  fornyelse.  Og  så  er  man  i 
sandhed  beredt  på  alt,  hvad  den  dag 
byder  på.«  □ 

JEG  FORKYNDER 
EVANGELIET  FOR  FAR 


Sheila  R.  Woodard 

boede  ude  østpå,  kørte  far  også  nogle  gange  til  en  nærlig- 
gende by,  så  vi  kunne  komme  i  den  lokale  SDH-gren. 
Han  brød  sig  ikke  om  at  gå  med  os  ind,  så  han  ventede  i 
bilen. 

Når  vejret  var  godt,  fandt  vi  et  stort,  skyggefuldt  træ, 
som  vi  kunne  sidde  under  efter  kirke,  og  så  tog  far 
madkurven  frem  fra  bilen.  Mens  vi  spiste,  opfordrede 
mor  mig  og  min  bror  til  at  fortælle  far,  hvad  vi  havde  lært 
til  nadvermødet. 

Når  vi  flyttede  vestpå  for  at  bo  i  nærheden  af  mors 
familie,  gik  vi  oftere  i  kirke.  Selv  om  vi  ikke  længere  tog 
på  skovture,  så  nød  vi  dejlige  måltider  omkring  spise- 
bordet. Hver  søndag  fortalte  vi  far,  hvad  vi  havde  lært  i 
kirken. 

Det  var  ikke,  før  min  bror  og  jeg  blev  lidt  ældre,  at  vi 
indså,  hvor  meget  vi  gik  glip  af,  fordi  far  ikke  tog  med  os 
i  kirke.  Vi  blev  klar  over,  at  hvis  vi  ville  have  ham  med 
os,  så  skulle  han  undervises  og  døbes.  Og  så  begyndte 
vores  vedvarende  indsats  for  at  forkynde  evangeliet  for 
far.  Men  efterhånden  som  månederne  blev  til  år, 
begyndte  vi  at  spekulere  på,  om  han  mon  nogensinde 
ville  blive  døbt. 

Da  jeg  var  ni  år,  fik  vi  en  ny  lillebror  i  familien.  Igen 
hørte  far  alle  primarylektionerne  ved  aftensmaden.  På 
det  tidspunkt  gik  far  af  og  til  med  os  i  kirke.  Han  invite- 
rede endda  missionærerne  til  middag  og  lod  dem  under- 
vise sig.  Men  han  ville  ikke  forpligte  sig  til  at  blive  døbt. 

Da  min  storebror  blev  kaldet  på  mission,  indså  vi,  at 
vores  lille  gruppe  af  børnemissionærer  ville  blive  slemt 
reduceret.  »Bare  rolig,«  forsikrede  min  bror  os.  »Jeg 
arbejder  videre  med  far  ude  fra  missionsmarken.«  Han 
holdt  sit  ord.  I  næsten  hvert  eneste  af  sine  breve  glødede 
han  af  missionærgejst  og  stillede  det  gyldne  spørgsmål. 
»Far,«  skrev  han,  »hvornår  skal  du  døbes?«  Men  selv  om 
far  blev  undervist  af  missionærerne  igen  og  igen,  følte 
han  sig  ikke  parat  til  at  blive  døbt. 

Da  jeg  fyldte  21,  blev  jeg  kaldet  på  mission  til 
Uruguay.  Jeg  skrev  hjem  hver  eneste  uge,  og  jeg  omtalte 


F  E   B  R  U 


altid  positive  missio- 
næroplevelser. Så  fortalte 
jeg  om  de  dåb,  vi  havde, 
og  spurgte:  »Far,  hvornår  skal  du  døbes?« 

Den  dag  jeg  fyldte  22,  modtog  jeg  et  fødselsdagskort 
med  en  hilsen  fra  mor.  »Din  far  bliver  undervist  af  missi- 
onærerne igen,«  skrev  hun.  »Og  denne  gang  har  han 
forpligtet  sig  til  at  blive  døbt.« 

Fra  da  af  ventede  jeg,  hver  gang  der  var  brev  hjem- 
mefra, at  læse,  at  far  var  blevet  døbt.  Men  den  nyhed 
indløb  ikke.  Og  så  modtog  jeg  en  kort  besked  fra  mor: 
»Din  far  har  besluttet  ikke  at  blive  døbt  endnu.«  Hjertet 
sank  i  livet  på  mig.  Hvad  var  der  gået  galt?  Var  det  et  af 
mine  breve,  der  havde  fået  far  til  at  ombestemme  sig?  I 
gennem  de  næste  mange  måneder  bad  jeg  meget  for  ham. 
Jeg  blev  ved  med  at  skrive  og  opmuntre  ham  til  at  holde 
kontakt  med  missionærerne. 

Seks  måneder  senere  modtog  jeg  en  rystende  besked: 
»Du  skal  straks  ringe  hjem!«  Opskræmte  løb  min 
kammerat  og  jeg  hele  vejen  ned  til  det  kontor,  hvorfra  vi 
kunne  foretage  opkald  til  udlandet.  Telefonisten  bad  mig 
vente  i  boksen,  mens  hun  ringede  op  for  mig. 

Da  telefonen  ringede,  tog  jeg  den.  Min  mor  var  i  den 
anden  ende.  »Hvad  er  der  i  vejen?«  spurgte  jeg 
panikslagen. 

»Sheila,«  svarede  hun  med  en  ivrig  og  meget  glad 
stemme,  »din  far  blev  døbt  i  dag.  Han  vågnede  i  morges  og 
sagde:  >Jeg  vil  døbes.  Gider  du  ringe  til  biskoppen  og 
spørge,  om  det  kan  lade  sig  gøre  i  dag?<  Så  jeg  ringede  til 
biskoppen,  og  han  arrangerede  det  hele.«  Min  storebror 
havde  udført  ordinancen  i  kirkebygningen  ved  middagstid. 

Mens  mor  talte,  forsvandt  min  frygt,  og  mit  hjerte 
fyldtes  med  taknemlighed  og  glæde.  Efter  alle  de  år  med 
arbejde,  venten  og  bøn,  var  vi  endelig  en  hel  familie  i 
kirken.  E3 

Sheila  R.  Woodard  er  medlem  af  Idaho  Falls  28.  Ward  i  Idaho  Falls 
Centralstav  i  Idaho. 

RAD  OG  VEJLEDNING  FRA  PRÆSIDENT  GORDON  B.  HINCKLEY 


Den  levende  profets  ord 


ENHVER  UNG  MAND  BØR  VÆRE 
MISSIONÆR 

»Enhver  ung  mand  i  Kirken  bør 
have  som  ambition,  ønske  og  mål  at 
drage  ud  i  verden  som  det  evige 
evangeliums  lærer,  som  missionær 
for  Jesu  Kristi  Kirke  af  Sidste  Dages 
Hellige.  Jeg  ved  ikke,  hvor  I  kommer 
hen  ...  men  det  vil  blive  en  fanta- 
stisk og  vidunderlig  oplevelse  for  jer. 
I  kommer  tættere  på  Herren.  I 
kommer  til  at  bede,  som  I  aldrig  har 
bedt  før.  I  kommer  til  at  undervise  og 
udrette  meget  godt,  som  vil  velsigne 
jeres  liv,  så  længe  I  lever. 

Jeg  opfordrer  jer  indtrængende 
til  at  spare  op  og  forberede  jer  og 
tænke  på  og  drømme  om  og  bede  for 
den  oplevelse  at  være  missionær  for 
Jesu  Kristi  Kirke  af  Sidste  Dages 
Hellige.«1 

GIFT  JER  I  KIRKEN 

»Vi  bør  gifte  os  i  Kirken.  Vores  liv 
bliver  rigere  og  lykkeligere,  hvis  vi 
gifter  os  i  Kirken  ...  Vi  har  fælles  tro. 
Vi  kommer  ikke  til  at  skændes  om 
lærdomme  eller  den  slags.«2 

MODSTAND  MOD  KIRKEN 

»Modstand  udspringer  af  misfor- 
ståelser. Når  vi  får  mulighed  for  at 
give  folk  en  bedre  forståelse  af  denne 
Kirke,  dens  motiver,  dens  historie, 


dens  skikke  og  dens  synspunkter,  så 
svinder  modstanden  bort,  den 
ændrer  kulør.  Der  vil  måske  stadig 
være  modstand,  men  den  vil  ikke 
jage  os  ud  af  Nauvoo  eller  tvinge  os 
gennem  Missouri  i  dyb  sne  eller 
noget  lignende.  Det  bliver  en  anden 
slags  forfølgelse,  som  er  mere  spids- 
findig og  i  nogle  tilfælde  sværere  at 
tackle.«3 

LØFTE  OM  EVIGT  LIV 

»Herren  har  i  sin  store  nåde  og  i 
sin  kærlighed  til  os  gjort  det  muligt 
for  os,  under  præstedømmets 
myndighed,  at  blive  ført  sammen  i 
forhold,  som  varer  ud  over  døden, 
og  som  døden  ikke  har  nogen  magt 
over.  Ingen  stor  statsleder,  mand 
eller  kvinde,  ingen  militærchef, 
ingen  stor  forretningsmand,  ingen 
stor  lærer  og  ingen  stor  fagmand 
kan  give  et  sådant  løfte.  Han  kan 
måske  nok  opnå  den  største 
menneskelige  hæder,  men  han  har 
ingen  magt  over  menneskers 
skæbne,  når  de  træder  gennem 
dødens  port.«4 

TEMPELVÆRDIGHED 

»Få  en  tempelanbefaling  og  lad  så 
være  med,  så  længe  I  lever,  at  tænke, 
sige  eller  gøre  noget,  som  kan  gøre  jer 
uværdige   til  den  tempelanbefaling. 

Og  hvis  I  lever  op  til  alle  kravene  til 
en  tempelanbefaling,  så  kan  I  være 
sikre  på,  at  I  efterlever  evangeliet  og 
gør  det,  som  Herren  forventer  af 
jer.«5 

ANERKEND  HERREN 

»Det  er  så  vigtigt,  at  I  ikke  lader 
ros  og  smiger  stige  jer  til  hovedet. 
Smiger  er  gift.  I  må  aldrig  glemme,  at 
Herren  har  anbragt  jer  der,  hvor  I  er, 
i  overensstemmelse  med  sine 
hensigter,  som  I  ikke  kender  til. 
Anerkend  Herren  for  det  gode,  I 
formår  at  udrette,  og  giv  ham  æren 
og  herligheden  og  lad  være  med  at 
tænke  på,  om  I  også  selv  opnår  ros. 
Hvis  I  gør  det,  skal  I  nok  klare  jer  og 
gå  fremad  med  kærlighed  og  respekt 
for  andre  mennesker  Og  I  vil  gøre, 
hvad  I  kan  for  at  udrette  det,  som 
der  kræves  af  jer.«6 

TRO  PÅ  JER  SELV 

»Tro  på  jer  selv.  Tro  på  jeres  evne 
til  at  udrette  store  og  gode  og  værdi- 
fulde ting.  Tro  på  jeres  natur,  den 
guddommelige  natur,  at  I  virkelig  er 
den  levende  Guds  sønner  og  døtre. 
Der  er  noget  guddommeligt  i  jer, 
noget,  som  er  højt  og  rankt  og  ædelt. 
Hæv  jer  over  jordens  smuds  og  snavs 
og  bevæg  jer  på  et  højere  plan  med 
hovedet  hævet  og  tro  på  jer  selv  og 


jeres  evne  til  at  udrette  noget  godt  i 


rden. 

HVAD  FORVENTER  HERREN? 

»Hvad  forventer  Herren  af  os  som 
sidste  dages  hellige?  Hvad  forventer 
han  af  mig  som  medlem  af  denne 
kirke?  Han  forventer,  at  jeg 
udtrykker  min  kærlighed  til  Gud  i 
den  måde,  som  jeg  lever  mit  liv  på. 
Du  skal  elske  Herren  din  Gud  af  hele 
dit  hjerte  og  af  hele  din  sjæl  og 
af  hele  dit  sind;  og  du  skal  elske 
din  næste  som  dig  selv  (se  Matt 
22:37-39). 

I  en  sidste  dages  helligs  hjerte  er 
der  ikke  plads  til  bitterhed,  uven- 
lighed eller  fjendskab  mod  nogen 
anden  af  Guds  sønner  eller  døtre.  De 
tilhører  måske  ikke  vores  tro,  men  vi 
skylder  at  behandle  dem  som  vor 
himmelske  Faders  sønner  og  døtre. 

Han  forventer,  at  vi  i  vore  hjerter 
udvikler  en  dyb  kærlighed  til  Herren 
Jesus  Kristus,  verdens  Frelser  og 
Forløser.  Den  kommer  bedst  til 
udtryk  i  den  tjeneste,  som  vi  yder 
andre. 

Han  forventer,  at  enhver  af  os  er 
et  trofast  medlem  af  Kirken;  at  vi  gør, 
hvad  vi  bliver  bedt  om;  at  vi  fører 
værket  fremad;  at  vi  tjener,  der  hvor 
vi  kaldes  til  at  tjene,  og  opbygger 
riget  iverden.«8  □ 


NOTER 

1.  Møde  i  Singapore,  den  30.  januar 
2000. 

2.  Møde  i  Jakarta  i  Indonesien,  den  28 
januar  2000. 

3.  Interview  med  Deseret  News,  den 
25.  februar  2000. 

4.  Møde  i  Guayaquil  i  Ecuador, 
den  31.  juli  1999. 

5.  Møde  i  BYU  Jerusalem 
Center,  den  21.  marts  1999. 

6.  Interview  med  Deseret 
News,  den  25.  februar 
2000. 

7.  Regionalkonference 
i  Oahu  i  Hawaii,  den  22. 
januar  2000. 

8.  Møde  i  Jakarta  i 
Indonesien,  den  28. 
januar  2000. 


SIDSTE  DAGES  HELLIGE  RØSTER 


Gør  det9  som  Herren 

forventer 


Vi  er  Guds  sønner  og  døtre. 
Betydningen  af  den  kendsgerning 
er  vidtrækkende.  Fordi  »der  er 
noget  guddommeligt«  i  enhver  af  os, 
forklarer  præsident  Gordon  B.  Hinckley, 
har  vi  kraft  til  at  bevæge  os  »på  et  højere 
plan  ...  tro  på  [os]  selv  og  [vores]  evne  til 
at  udrette  noget  godt  i  denne 
verden«.  Vi  får  ny  energi  ved 
visheden  om,  at  hvis  vi  lever  op 
til  vor  himmelske  Faders 
forventninger,  så  vil  han  holde 
sit  løfte  til  os  (se  L&P  82:10). 


Sådan  fandt  Mormons 
Bog  mig 

Kwame  Opare 

For  nogle  år  siden  besøgte  jeg  en 
boghandel  i  Kumasi  i  Ghana. 
Mens  jeg  gik  fra  reol  til  reol  og 
kiggede  på  den  ene  bog  efter  den 
anden,  fik  jeg  øje  på  en  bog  med  et 
lyseblåt,  slidt  og  falmet  omslag.  Den 
bar  titlen  Mormons  Bog.  Jeg  tog  den 
ud,  børstede  støvet  af  den  og  læste  et 
par  sætninger  i  den.  Jeg  forstod  ikke 
det,  jeg  læste,  og  jeg  kunne  ikke 
sætte  det  i  forbindelse  med  Bibelen. 


W  Hvad  forventer  han  så  af  os?  Præsident 
Hinckley  forklarer:  »Han  forventer,  at  vi  i 
vore  hjerter  udvikler  en  dyb  kærlighed  til 
Herren  Jesus  Kristus,  verdens  Frelser  og 
Forløser.  Den  kommer  bedst  til  udtryk  i 
den  tjeneste,  som  vi  yder  andre«  (»Den 
levende  profets  ord«,  Liahona,  februar  2001, 
s.  28-29).  W  Som  de  følgende  histo- 
rier illustrerer,  så  kommer  vores 
kærlighed  til  Frelseren  ofte  til 
udtryk  på  stille,  beskeden  vis, 
når  vi  prøver  at  udrette  noget 
for  andre  så  vel  som  for  os  selv. 


Men  som  jeg  stod  der  med  bogen  i 
hænderne,  fik  jeg  det  indtryk,  at  det 
var  hellig  skrift.  Men  ligesom  jeg 
havde  gjort  med  de  andre  bøger,  jeg 
havde  kigget  på,  stillede  jeg  den 
tilbage  på  hylden  og  kiggede  videre. 
Lidt  senere  befandt  jeg  mig  igen  i 
samme  område  af  butikken,  og  igen 
lagde  jeg  mærke  til  den  blå  bog. 
Denne  gang  så  jeg  på  indholdsforteg- 
nelsen og  opdagede  en  masse  sære  og 

ukendte  navne.  Jeg  tænkte:  Hvis  det 
her  er  hellig  skrift,  hvorfor  findes  det  her 
så  ikke  i  Bibelen?  Jeg  læste  et  par  vers, 
men  jeg  forstod  dem  ikke.  Lige  som 
før  stillede  jeg  bogen  tilbage  på 
hylden. 

Jeg  kiggede  på  den  ene  bog  efter 
den  anden,  indtil  jeg  for  tredje  gang 

Mens  jeg  gik  fra  reol  til  reol  og 
kiggede  på  den  ene  bog  efter  den 
anden,  fik  jeg  øje  på  en  bog  med 
et  lyseblåt,  slidt  og  falmet  omslag. 
Den  bar  titlen  Mormons  Bog. 

faldt  over  Mormons  Bog.  Jeg  slog  op 
i  den  og  fandt  et  afsnit,  der  kaldtes 
Mosiah.  Er  han  i  Bibelen?  spekule- 
rede jeg.  Mit  kendskab  til  hellig  skrift 
omfattede  udelukkende  Bibelen. 
Denne  blå  bog  forvirrede  mig.  Det 
var,  som  om  der  udkæmpedes  en  krig 
inden  i  mig.  Jeg  havde  aldrig  før  hørt 
om  bogen,  men  det  var  allerede,  som 
om  jeg  kendte  den.  Et  øjeblik  senere 
stod  jeg  og  betalte  for  den. 

I  mange  år  stod  Mormons  Bog 
ulæst  i  min  reol.  Jeg  gjorde  et  par 
forsøg  på  at  læse  den,  men  jeg  kunne 
ikke  rigtig  forholde  mig  til  den. 

Noget  tid  senere  flyttede  jeg  fra 
Ghana  til  Tyskland.  Da  jeg  kom 
dertil,  begyndte  jeg  at  lede  efter  et 
sted  at  gå  i  kirke.  Jeg  besøgte  en  del 
kirker,  men  følte  mig  aldrig  rigtig 
hjemme.  Til  sidst  begyndte  jeg  at 
faste  og  bede  for  at  finde  ud  af,  hvor 
jeg  skulle  gå  i  kirke.  Der  gik  en  hel 
måned,  før  jeg  fik  mit  svar. 

Der  boede  folk  fra  mange  forskel- 
lige lande  i  min  boligblok.  Der  var  et 
par,  som  skilte  sig  ud  fra  de  andre,  og 
de  besøgte  tit  min  ven.  De  var  ikke 
rige,  men  de  viste  omsorg  for  os  på 
mange  måder.  Så  en  dag  inviterede 
de  min  ven  med  i  kirke,  og  han  invi- 
terede mig  med.  Jeg  spurgte: 
»Hvilken  kirke  er  det,  vi  skal 
besøge?« 

Han  svarede,  at  vi  skulle  til  Jesu 
Kristi  Kirke  af  Sidste  Dages  Hellige. 
Jeg  sagde,  at  så  længe  de  forkyndte 
Kristus,  så  ville  jeg  godt  tage  med 
ham. 

Dagen  oprandt,  og  vi  gik  i  kirke. 
Jeg  så  mig  omkring  blandt  et  hav  af 


ukendte  ansigter.  Mit  første  indtryk 
var  varme  og  en  følelse  af  at  være 
hjemme.  Jeg  var  også  glad  for  at  se 
unge  mænd  forrette  nadveren.  Det 
havde  jeg  aldrig  set  før. 

Da  nadvermødet  var  forbi,  blev 
de  nye  besøgende  inviteret  til  at 
deltage  i  en  gæsteklasse.  Den  dag  var 
emnet  familiens  evige  natur.  Jeg 
glædede  mig  over  alt  det,  jeg  hørte. 
Alt  for  hurtigt  var  klassen  forbi.  Jeg 
spurgte  læreren,  om  han  ville  gå 
videre  med  emnet  næste  gang,  og 
han  svarede  ja.  Jeg  besluttede  mig  for 
at  vende  tilbage  den  følgende 
søndag. 

Det  næste  møde  var  præstedøm- 
memøde.  Lektionen  handlede  om  at 
få  styr  på  familiens  økonomi.  Sikke  en 
kirkel  tænkte  jeg.  Evangeliet  og  sund 
økonomi  i  en  og  samme  lektion! 

Da  præstedømmemødet  var  forbi, 
spurgte  det  ægtepar,  som  havde  invi- 
teret os  med  i  kirke  og  som  havde 
lagt  mig  mærke  til  min  interesse,  om 
jeg  havde  lyst  til  at  høre  om  det 
gengivne  evangelium.  »Ja,«  sagde 
jeg.  Og  så,  mens  jeg  glædede  mig 
over  ånden  ved  dagens  møder,  kom 
jeg  pludselig  i  tanker  om  den  butik, 
hvor  jeg  havde  købt  en  gammel, 
slidt  udgave  af  Mormons  Bog.  Den 
hændelse  i  butikken,  som  jeg 
dengang  havde  betragtet  som  betyd- 
ningsløs og  længe  havde  glemt,  fik 
nu  ny  betydning. 

Jeg  blev  nu  undervist  uden  ophør. 
Det  var  en  fornøjelse  at  høre  om 
evangeliet  fra  dette  missionæræg- 
tepar. De  betragtede  mig  ikke  kun 
som  en  bror,  men  også  som  en  søn. 


Da  undervisningen  var  fuldført,  blev 
jeg  døbt. 

Jeg  har  ofte  funderet  over  disse  to 
forbundne,  men  dog  adskilte  begi- 
venheder. Hvorfor  skulle  nogen  dog 
gå  ind  i  en  butik,  finde  en  bog  med 
en  ukendt  titel,  læse  et  par 
sætninger,  som  man  ikke  forstod  og 
så  købe  bogen?  Lyder  det  rimeligt? 
Men  jeg  tror,  at  meget  af  det,  som 
ikke  kan  forklares  af  vores  fornuft, 
giver  mening  i  Herrens  øjne.  Han 
bereder  vores  vej,  og  når  vi  er  parat 
til  at  modtage  hans  ord,  fører  han  os 
til  de  rette  mennesker  og  de  rette 
omstændigheder.  Ofte  har  Gud  ledt 
efter  os,  længe  før  vi  er  begyndt  at 
lede  efter  ham. 

Kwame  Opare  er  medlem  af  Miinchen  4- 
Ward,  Miinchen  Stav  i  Tyskland. 

Kærlighed  og 
kyklopkage 

Nikki  O.  Nelson 

Nogle  få  uger  efter  min  mands 
uventede  død,  kom  jeg  træt  og 
deprimeret  hjem  fra  arbejde.  Mine 
sønner  tog  imod  mig  ved  døren  med 
to  interessante  oplysninger:  Der  var 
stadig  ikke  noget  vand  (det  var 
holdt  op  med  at  løbe  i  løbet  af 
natten),  og  om  to  timer  var  der 
kagekonkurrence  og  -salg  for  spej- 
derne og  deres  fædre,  og  de  havde 
brug  for  en  kage. 

Da  jeg  gik  ud  i  køkkenet,  kunne 
jeg  se,  at  stakken  af  snavsede 
tallerkner  var  vokset  foruroligende. 
Der  var  næsten  ikke  noget  plads  til 

at  røre  en  kage  sammen,  og  vi  havde 
stadig  ikke  løst  vores  vandproblem! 

Jeg  fandt  en  ukompliceret  kageop- 
skrift frem  og  hvervede  en  søn,  mod 
hans  vilje,  til  at  fortælle  sine  mindre 
brødre,  hvad  de  skulle  gøre.  Så  skif- 
tede jeg  tøj,  rodede  rundt  i  laden  for 
at  finde  en  svensknøgle  og  kravlede 
så  ned  i  brønden.  Jeg  havde  ofte  set 
min  mand  ordne  pumpen,  og  jeg  var 
ikke  i  tvivl  om,  at  jeg  snart  skulle  få 
den  til  at  fungere  igen. 

Forbindelserne  så  uskadte  ud.  Jeg 
raslede  med  sikringskassen  for  at  få 
alle  insekter  ud  af  den,  og  så  slog  jeg 
lidt  på  den  med  svensknøglen.  Der 
skete  intet.  Jeg  sparkede  til  røret. 
Stadig  ingenting.  Jeg  slog  fingrene, 
mens  jeg  prøvede  at  løsne  dækslet,  så 
jeg  kunne  hælde  væske  på  pumpen. 
Den  rokkede  sig  ikke.  Intet  fungerede. 

Jeg  må  have  tilbragt  en  time  nede 
i  brønden,  mens  jeg  prøvede  alt, 
hvad  jeg  kunne  finde  på.  Jeg  var 
fortvivlet.  Hvorfor  i  alverden  står  jeg 
her  nede  i  et  hul  og  hamrer  på  en  ånds- 
svag pumpe,  når  jeg  burde  stå  i  et  rent, 
pænt  køkken  og  være  mor?  Hvorfor  skol 
mine  børn  gå  gennem  livet  og  spejdernes 
kagesalg  uden  en  far?  Er  det  retfærdigt? 

Da  jeg  ikke  kunne  løse  vandpro- 
blemet, gav  jeg  op  og  tog  hen  til 
mødet  -  noget  sent.  Jeg  sad  på  en 
stol  bagest  i  salen,  og  drengene  bar 
deres  triste,  lille  kage  hen  til  bordet 
oppe  foran.  Der  var  kager,  som 
lignede  spejderhuer,  kager  med  træer 
og  fugle  og  kager  med  flag.  Og  så  var 
der  vores  kage.  Mine  sønner  havde 
pyntet  den,  så  den  lignede  en  kyklop 
med  et  stort  øje  lavet  af  lilla  og  blå 


glasur  lige  i  midten.  De  havde  tegnet 
en  masse  røde  streger,  så  øjet  så 
blodskudt  ud. 

Jeg  sad  der  i  mørket  og  havde 
ondt  af  mig  selv.  Da  jeg  ikke  længere 
kunne  holde  fortvivlelsen  og  selvyn- 
kens tårer  tilbage,  sneg  jeg  mig  ud  på 
toilettet. 


En  søster  fra  Hjælpeforeningen  så 
mig  gå  ud.  Hun  fulgte  efter  mig,  og 
inden  længe  var  jeg  buset  ud  med 
hele  historien.  Hun  lagde  armen  om 

Kagesalget  begyndte.  Mine  drenge 
stod  oppe  på  scenen  og  smilede 
med  den  groteske  øjekage  i 
hænderne. 

mig,  gav  mig  et  knus  og  navnene  på 
nogle  pålidelige  blikkenslagere. 
Blikkenslagere?  Sikke  en  tanke!  Det 
var  noget  helt  nyt  for  mig.  Når  man 
ikke  har  vand  ude  på  gården,  siger 
man  det  til  sin  mand,  og  så  pusler 
han  lidt  med  pumpen,  og  så  er  alt  i 
orden.  Det  var  aldrig  faldet  mig  ind 
at  ringe  efter  en  blikkenslager!  Jeg 
indså,  at  det  nok  var  i  orden  at  træffe 
beslutninger,  der  adskilte  sig  fra  det, 
som  min  mand  ville  have  gjort. 
Måske  ordnede  det  hele  sig  alligevel. 

Sidst  på  aftenen  begyndte  kage- 
salget.  Mine  drenge  stod  oppe  på 
scenen  og  holdt  smilende  den 
groteske  øjekage  i  hænderne.  En 
sød  lille  bedstemor  endte  med  at 
betale  en  rimelig  pris  for  den.  Da 
hun  gik  op  på  scenen  for  at  hente 
kagen,  sagde  hun,  at  hun  ikke  helt 
kunne  se,  hvad  den  forestillede, 
men  hun  syntes  godt  om  farverne. 
Heldigvis  smilede  mine  drenge  bare 
og  holdt  mund. 

Disse  to  vidunderlige  kvinder 
forstod  sig  på  kærlighed.  De  havde 
begge  set  et  behov  og  spontant  gjort 
deres  bedste  for  at  opfylde  det.  De 
ville  sikkert  sige,  at  det  ikke  var 
noget;  ja,  jeg  tvivler  faktisk  på,  at  de 
husker  hændelsen.  Men  for  mig  var 
det  noget  stort. 

Jesus  Kristus  viste  os  vejen.  Han 
belærte  os  om  kærlighed.  Han  var 
opmærksom  på  sine  kæres  behov,  og 
han  elsker  os  alle.  Han  lærer  os,  at  vi 
også  skal  være  opmærksomme  på 
hinanden  og  elske,  trøste  og  støtte 
hinanden.  Jeg  tror,  at  det  er  en  af 
grundene  til,  at  vi  er  her. 


Den  dag  erfarede  jeg,  at  når  det 
gælder  kærlighed  i  gerning,  så 
betyder  de  små  ting  tit  meget. 

Nikki  O.  Nelson  tjener  i  Brisbane -missionen  i 
Australien. 

Jeg  følte  mig  trøstet  - 
men  hvorfor? 

Alan  L.  Olsen 

11980  var  jeg  missionær  i  Cebu- 
missionen  i  Filippinerne  og  blev 
flyttet  til  en  by,  der  hedder  Ormoc. 
Dette  distrikt  havde  normalt  en 
stabil  vækst,  men  i  de  sidste  mange 
måneder  havde  der  været  meget  få 
dåb. 

Jeg  ankom  til  Ormoc  den  28. 
oktober  og  traf  min  nye  kammerat, 
ældste  Alexander.  De  første  par  uger 
gik  meget  langsomt  for  os.  Vi  havde 
kun  få  aftaler  og  næsten  ingen 
henvisninger.  Selv  om  vi  arbejdede  i 
mange  timer  og  bad  om  at  finde 
nogen,  vi  kunne  undervise,  havde  vi 
ikke  stor  succes.  Jeg  kan  huske,  at  vi 
bad  om  vejledning  og  modtog  en 
bekræftelse  på,  at  Herren  forberedte 
mennesker,  som  vi  kunne  undervise. 

Den  15.  november  var  ældste 
Alexander  og  jeg  ude  og  banke  på 
døre  i  Barrio  Isla  Verde,  en  lille  by  på 
en  ø  ude  i  Ormocfloden.  For  at  nå 
derud  måtte  vi  vade  23  meter  hen 
over  den  lave  flod  på  nogle  sten, 
hvilket  var  en  bedrift  i  sig  selv.  Men 
de  lokale  beboere  havde  ingen 
besvær  med  at  klare  turen. 

Mens  vi  var  derovre,  traf  vi 
Petronilo  og  Andrea  Ygonia  og  deres 


barnebarn  Allan  Sueto  Sungahid. 
De  tog  imod  vores  opfordring  til  at 
holde  familieaften  i  deres  hjem.  Den 
aften  blev  indledningen  til  et  smukt 
venskab.  Da  vi  havde  leget  nogle 
lege,  præsenterede  vi  et  evangelisk 
budskab  for  dem  og  bar  vores  vidnes- 
byrd. 

Vi  besøgte  familien  gennem  de 
næste  to  uger.  Det  var  spændende  at 
se,  hvordan  deres  ansigter  skinnede. 
I  slutningen  af  november  havde  de 
alle  tre  sagt  ja  til  at  blive  døbt  den 
følgende  måned. 

Jeg  glemmer  aldrig  den  undervis- 
ningssituation, vi  havde  hos  familien 
Ygonia  den  2.  december.  Bror  Loa, 
wardsmissionslederen,  tog  med  os  ud 
til  et  møde  naboerne  hos  Ygonia. 
Flere  end  30  naboer  havde  taget 
imod  familien  Ygonias  indbydelse  til 
at  modtage  den  første  lektion.  Da  vi 
bar  vores  vidnesbyrd,  var  Ånden  sa 
stærk,  at  jeg  tror,  at  alle  som  var  til 
stede  blev  rørt  af  den. 

Vi  forklarede,  at  den  varme,  fred- 
fyldte følelse,  som  de  hver  især  følte, 
var  Helligånden.  Tilskyndet  af 
Ånden  opfordrede  vi  alle  de  tilstede- 
værende i  lokalet  til  fortsat  at  under- 
søge Kirken  og  forpligte  sig  til  at 
blive  døbt.  Alle  30  naboer  tog  imod 
opfordringen. 

Bror  og  søster  Ygonia,  deres 
barnebarn  og  syv  andre  blev  døbt  i 
december.  Herrens  værk  var 
begyndt  at  få  fremgang  igen  i 
Ormoc,  i  høj  grad  takket  være 
denne  gode  families  tro.  Kort  efter 
blev  jeg  flyttet  fra  Ormoc.  Skønt  jeg 
kun  havde  tilbragt  seks  uger  der, 

var  det  nogle  af  de  bedste  uger  i  mit 
liv.  Aldrig  havde  jeg  arbejdet 
hårdere  for  så  værdig  en  sag.  Aldrig 
har  jeg  følt  mig  tættere  på  Herren. 
I  løbet  af  de  seks  uger  jeg  virkede 
der,  lod  Herren  os  undervise  og 
døbe  ni  sjæle,  og  tredive  andre 
forberedte  sig  til  dåb. 

Elleve  år  senere,  i  november 
1991,  sad  jeg  på  mit  kontor  og  arbej- 
dede, da  jeg  pludselig  mærkede  en 
stærk  følelse  af  fred  og  kærlighed.  Jeg 
fik  det  indtryk,  at  nogen  var  død, 
men  jeg  kunne  ikke  finde  ud  af, 
hvem  det  var.  Jeg  ringede  hjem  til 

Familien  Ygonia  tog  imod  vores 
opfordring  til  at  holde  familieaften 
i  deres  hjem.  Den  aften  blev 
indledning  på  et  smukt  venskab. 


min  hustru,  Susan,  og  spurgte,  om  alt 
var  i  orden.  Det  forsikrede  hun  mig 
om,  men  jeg  havde  stadig  den  samme 
følelse. 

Den  aften  følte  jeg  mig  tilskyndet 
til  at  finde  en  af  mine  gamle 
dagbøger  frem.  Jeg  slog  op  på  de 
sider,  hvor  jeg  havde  skrevet  om 
mine  oplevelser  i  Ormoc.  Mens  jeg 
læste,  blev  Ånden  stærkere,  og  jeg 
fik  tårer  i  øjnene.  Jeg  tænkte  på  de 
vidunderlige  mennesker,  som  jeg 
havde  set  tage  imod  evangeliet  der. 
Kunne  denne  følelse  af  trøst  have 
noget  at  gøre  med  mine  oplevelser  i 
Ormoc? 

Senere  samme  måned  læste  jeg, 
at  en  frygtelig  tyfon  havde  ramt 
Ormoc.  22  medlemmer  af  Kirken  var 


omkommet  under  oversvømmelsen. 
Blandt  dem  var  bror  og  søster  Ygonia 
og  deres  barnebarn  Allan.  Jeg  så  også 
navnene  på  andre  mennesker,  som 
jeg  havde  kendt,  mens  jeg  tjente  i 
Ormoc.  Igen  trængte  Trøsterens 
velkendte  varme  og  fred  ind  i  mit 
hjerte,  og  jeg  forstod,  hvorfor  jeg 
havde  mærket  dens  påvirkning  tidli- 
gere. 

Skønt  jeg  sørgede  over  deres  død, 
vidste  jeg,  at  de  var  vendt  tilbage  til 
vor  himmelske  Faders  nærhed,  hvor 
de  fortsatte  det  arbejde,  som  de 
havde  begyndt  her  på  jorden.  □ 

Alan  L.  Olsen  er  medlem  af  Centerville 
Ward  i  Freemont  Stav  i  Californien. 


Theresia  Mangels,  en  ældre 
enke,  boede  alene  i  en 
lejlighed  i  Nordtyskland.  En 
aften  bankede  det  på  hendes  dør,  og 
da  hun  lukkede  op  stod  der  to  unge 
mænd  uden  for.  Da  hun  kom  i  tanker 

LINJE  PÅ  LINJE 

Før 

om,  at  hun  stadig  havde  en  bog,  som 
deres  kolleger  havde  efterladt  nogle 
år  tidligere,  bød  hun  dem  indenfor 
og  gik  så  hen  for  at  finde  bogen.  Da 
hun  ville  aflevere  den,  smilede  de 
blot  og  nægtede  at  tage  imod  den. 
De  fortalte  hende,  at  bogen  stam- 
mede fra  et  andet  trossamfund.  De 
var  fra  Jesu  Kristi  Kirke  af  Sidste 
Dages  Hellige,  sagde  de  og  spurgte, 
om  de  måtte  fortælle  hende  et  vigtigt 
budskab.  Hun  var  lidt  ensom,  og 
desuden  var  det  sådan  nogle  rare 
unge  mænd.  Så  hun  sagde  ja. 

Den  aften  fortalte  de  hende  om 
en,  som  hed  profeten  Joseph  Smith, 
men  deres  budskab  forvirrede  hende. 
Åbenbaringer  og  guldplader  og  engle 
-det  lød  lidt  underligt  alt  sammen. 
De  spurgte,  om  de  måtte  komme 
tilbage  en  anden  gang,  og  hun  var 
lige  ved  at  sige  nej.  Men  hun  beslut- 
tede at  give  dem  en  chance  til. 

Da  de  vendte  tilbage,  sagde  de,  at 
de  ville  fortælle  hende  om  formålet 
med  livet  og  Guds  frelsesplan.  Det  lød 
interessant.  Og  så  begyndte  de  at  tale 
om  noget,  som  hun  aldrig  før  havde 
hørt  om:  En  forudtil værelse,  hvor  vi 
alle  sammen  levede  sammen  med 
Gud.  Det  var,  som  om  der  tændtes 

et  lys  i  hendes  sjæl.  Det  var  en 

sand  lære.  Det  kunne  hun  mærke. 

Og  det  forklarede  så  meget,  som 

hun  havde  spekuleret  over  i 

forbindelse  med  sin  egen 


kirke,  men  aldrig  fået  svar  på.  Fra  da 
af  gav  alt  det,  som  missionærerne 
sagde,  mening,  og  da  de  opfordrede 
hende  til  at  blive  døbt,  sagde  hun 
ivrigt  ja. 

Ældste  Boyd  K.  Packer  fra  De 
Tolv  Apostles  Kvorum  har  sagt: 
»Man  kan  ikke  få  mening  med  livet, 
uden  at  have  kendskab  til  læren  om 
forudtilværelsen. 

Forestillingen  om,  at  den  jordiske 
fødsel  er  begyndelsen  er  uhyrlig.  Man 
kan  ikke  give  nogen  forklaring  på 
livet,  hvis  man  tror  det. 

Tanken  om,  at  livet  slutter  med 
døden  er  latterlig.  Man  kan  ikke  se 
livet  i  øjnene,  hvis  man  tror  det. 

Når  vi  forstår  læren  om  forudtil- 
værelsen, falder  det  hele  på  plads  og 
giver  mening«  (»Livets  mysterium«, 
Stjernen,  april  1984,  s.  26). 

Uden  en  forståelse  af  vores  førjor- 
diske liv  kan  vi  ikke  få  en  korrekt 
forståelse  af  vores  forhold  til  vor 
himmelske  Fader,  og  vi  kan  heller 
ikke  fuldt  ud  fatte  meningen  med 
dette  jordiske  liv.  Det  jordiske  liv 
bliver  et  puslespil,  hvor  der  mangler 
nogle  vigtige  brikker,  og  vores 
himmelske  arv  virker  mystisk, 
ligesom  også  vores  evige  skæbne. 
»Læren  om  forudtilværelsen,«  sagde 
ældste  Packer,  »var  kendt  af  oldti- 
dens kristne.  I  gennem  næsten  fem 
hundrede  år  forkyndtes  den  lære, 
men    så   blev    den    forkastet    som 


kætteri  af  et  præsteskab,  der  var 
gledet  ind  i  frafaldets  mørke  tids- 
alder. Da  de  havde  forkastet  denne 
lære  ...  kunne  de  aldrig  igen  forstå 
livets  mysterium.  De  blev,  som  en 
mand,  der  prøver  at  samle  en  masse 
perler  på  en  snor,  der  er  for  kort.  De 
vil  aldrig  kunne  få  dem  alle  på  plads« 
(Stjernen,  april  1984,  s.  26). 

Når  vi  forstår,  at  vi  har  levet  før 
fødslen  og  kom  ned  til  denne  jord  for 
at  blive  prøvet,  står  behovet  for  en 
Frelser  meget  klarere.  Selv  de  foruro- 
ligende spørgsmål  om  uretfærdighed, 
sygdom  og  fysiske  handicap  bliver 
mindre  vanskelige,  når  de  ses  i  lyset 
af  forudtilværelsen. 

Herren    har   ikke    åben- 
baret   mange    detaljer 
om    forudtilværelsen. 
For  eksempel  ved  vi 
ikke,  hvordan  der  var 
i   forudtilværelsen   - 
hvad    vi    foretog    os 
der,    hvilke    love    og 
forhold  der  herskede, 


hvor  længe  vi  levede  sammen  med 
vor  himmelske  Fader,  eller  hvordan 
krigen  i  himlen  forløb.  Men  det,  der 
er  blevet  åbenbaret,  er  tilstrække- 
ligt til,  at  vi  kan  opnå  formålet  med 
vores  jordiske  tilværelse.  »Der  er 
blevet  åbenbaret  vigtige  kendsger- 
ninger om  vores  forudtilværelse,« 
sagde  ældste  Packer.  »Og  skønt  de 
er  sparsomme,  så  forklarer  de  dog 
livets  mysterium«  (Stjernen,  april 
1984,s.26). 

•  Vi  er  Guds  bogstavelige  ånde- 
lige børn,  og  som  sådan  har  vi 
mulighed  for  at  blive,  som  han  er  (se 
Rom  8:16-17;  L&P  93:33-34). 

•  Vi  overværede  et  råd  i  himlen 
og   hørte    vor    himmelske 

Faders  plan  fremlagt,  og 
vi  valgte  at  følge  Jesus 
Kristus,  som  tilbød 
at  komme  til  jorden 
som  vores   Frelser   og 

Forløser    (se   Abraham 

3:24-28). 


•  Satan  gjorde  oprør  og  blev 
kastet  ud  af  himlen  med  »en  tred- 
jedel af  himlens  hærskarer«,  og  de 
virker  nu  med  djævelsk  indædthed 
for  at  ødelægge  vore  sjæle  (se  L&P 
29:36-39). 

•  Vi  kommer  til  dette  jordiske  liv 
uden  nogen  erindring  om  vores  tidli- 
gere tilværelse,  men  vi  medbringer 
individuelle  stærke  karaktertræk  og 
talenter,  så  vel  som  svagheder  vi  må 
arbejde  på  at  overvinde  (se  Ether 
12:27;  L&P  104:17;  138:55-56; 
Abraham  3:23). 

•  Livet   på  jorden   er   hverken 
begyndelsen  eller  afslutningen,   men 
det  er  både  en  prøve  og  en  vigtig  del  af 
vores   evige   udvikling.   Vores 
præstation  i  denne 
prøve  afgør  vores 
evige     fremtid 
(se  Abraham 
3:25-26).  □ 

Joseph  og  Lucy  Mack  Smith  var  de  første,  der  hørte  om,  at  Gud  Faderen 

og  Jesus  Kristus  havde  vist  sig  for  deres  søn,  Joseph  Smith  jun. 

Derefter  ofrede  de  alt  for  evangeliet. 

Trofaste  troende 


Donald  L.  Enders 

ILLUSTRERET  AF  PAUL  MANN 


Da  profeten  Joseph  Smith  forrettede  ordinan- 
cerne  med  tilknytning  til  begavelsen  i 
templet  i  Kirtland  i  januar  1836,  modtog  han 
et  syn  af  det  celestiale  rige.  Idet  han  søgte  efter  ord  til 
at  udtrykke  »dets  herlighed«,  beskrev  han  dets  ports 
»ophøjede  skønhed  ...  som  var  den  omgivet  af  ild«, 


uselvisk  tjeneste  og  bar  konstant  vidnesbyrd  om  Guds 
godhed. 

SØGEN  EFTER  EVANGELIET 

Som  børn  voksede  Joseph  Smith  sen.  og  Lucy  Mack 
op  i  gudfrygtige  og  arbejdsomme  hjem  i  New  England, 
dets  »smukke  gader«,  og  Faderen  og  Sønnen,  der  sad  på  Joseph,  der  blev  født  i  1771  som  søn  af  Asael  og 
»Guds  strålende  trone«  (L&P  137:1-4).  Til  sin  store  Mary  Duty  Smith  i  Topsfield  i  Massachusetts,  var  det 
glæde  så  han  også  sin  bror  Alvin  og  »min  fader  og  min  tredje  af  1 1  børn.  Lucy,  der  blev  født  i  1775  i  Gilsum  i 
moder«  (L&P  137:5).  New  Hampshire,  var  den  yngste  af  Solomon  og  Lydia 

Alvin  var  død  13  år  tidligere.  Hans  dydige  liv,  støtte  af     Gates  Macks  otte  børn.  Begge  hold  forældre  lærte 
Josephs  mission  og  lydighed  mod  budene  forklarer  hans      deres  børn  at  tjene  Gud,  arbejde  hårdt,  stå  sammen 


ophøjelse.  Men  Josephs  forældre  var  endnu  i  live,  så 
hvordan  kunne  han  se  deres  ophøjelse? 

Svaret  kom,  da  Herren  fortsatte  sin  forklaring:  » . . .  thi 
jeg,  Herren,  vil  dømme  alle  mennesker  efter  deres 
gerninger,  efter  deres  hjertes  ønsker«  (L&P  137:9). 

Hvilke  gerninger  og  ønsker  havde  Joseph  Smith  sen. 
og  Lucy  Mack  Smith  -  disse  trofaste  pionerer  inden  for 
det  gengivne  evangelium  -  som  kan  inspirere  sidste  dages 
hellige  i  dag  i  vores  stræben  efter  celestial  herlighed? 
Kort  sagt,  så  søgte  de  efter  sandheden,  de  fandt  den,  og 
derefter  klyngede  de  sig  til  den  (se  Matt  7:8). 

I  New  England  søgte  de  efter  evangeliets  sandhed.  I 
New  York  fandt  de  den.  I  Ohio,  Missouri  og  Illinois  efter- 
levede de  trofast  evangeliet,  uden  at  vige  tilbage  for  at  yde 
ofre,  lide  fattigdom,  fysiske  lidelser,  verdens  hån  og 
sorgen  ved  deres  kæres  død.  I  alle  situationer  underviste 
de  oprigtigt  deres  familie  i  evangeliets  principper,  ydede 


som  familie  samt  at  læse  og  udvise  en  passende  adfærd 
i  samfundet. 

Begge  familier  var,  som  så  mange  andre  omkring  dem, 
»søgende«,  der  tog  Bibelen  og  personlig  bøn  meget  alvor- 
ligt, men  følte,  at  de  fleste  kristne  kirker  havde  forladt 
Bibelens  veje.  De  så  derfor  frem  til  en  fornyelse  af  Kristi 
Kirke.  Joseph  seniors  far,  Asael,  mente,  at  en  profet  i  de 
sidste  dage  skulle  fødes  blandt  hans  efterkommere.  Lucy 
blev  i  sin  barndom  og  ungdom  stærkt  påvirket  af  sin  mors 
godhed  og  to  storesøstres  eksempel  på  urokkelig  tro,  selv 
under  langvarig,  dødelig  sygdom.  Som  ung  kvinde  søgte 
Lucy  af  opnå  en  »forandring  i  hjertet«,  som  ville  bringe 
hende  i  harmoni  med  Gud. 

Joseph  senior  rejste  før  Lucy  og  børnene  til  Palmyra  i 
New  York.  Da  de  blev  genforenet,  omringede  børnene 
deres  far  og  dækkede  hans  ansigt  med  tårer  og  kys. 

Da  Lucy  var  19,  tog  hun  med  sin  bror  Stephen  på  en      dele  hendes  søgen  blandt  de  kirker,  som  fandtes  omkring 
forretningsrejse  til  Tunbridge  i  Vermont,  hvor  hun  traf     hende,  men  det  blev  ikke  årsag  til  strid  mellem  dem.  I 


den  23-årige  Joseph.  Et  års  venskab  blev  til  kærlighed,  og 
de  blev  gift  den  24-  januar  1796.  Det  var  et  lovende 
ægteskab.  De  var  sunde  og  raske,  havde  familie  og 
venner  omkring  sig  og  havde  lagt  lidt  penge  til  side. 
Ifølge  traditionen  i  New  England  var  en  sådan  velstand 
og  anseelse  et  tegn  på  Guds  gunst.  Men  i  løbet  af  de  20 
år,  hvor  de  boede  i  de  omkringliggende  byer  i  Vermont  og 
New  Hampshire,  erfarede  Joseph  og  Lucy  den  hårde, 
men  vigtige  lektie,  at  så  enkelt  er  livet  ikke. 

Da  de  flyttede  til  Palmyra  i  staten  New  York  i  1816, 


stedet  bad  hun  om  trøst  og  fandt  den  i  en  drøm,  der 
forsikrede  hende  om,  at  Joseph  senior  ville  antage  sand- 
heden, når  den  blev  præsenteret  for  ham. 

Lucy  skrev:  »Vi  var  mere  tilbøjelige  til  at  anerkende 
Guds  hånd  i  vores  liv  gennem  disse  trængsler  af  sygdom, 
smerte  og  problemer,  end  vi  ville  have  været,  hvis  vi 
havde  nydt  sundhed  og  velstand.«  De  tilgav  deres  skyld- 
nere, betalte  deres  gæld  og  søgte  bedre  muligheder  ved  at 
flytte  til  det  vestlige  New  York. 

Joseph  senior  rejste  før  Lucy  og  børnene  til  Palmyra. 


var  de  blevet  prøvet  på  enhver  tænkelig  måde.  To  af     Da  familien  endelig  var  samlet  igen,  var  deres  kontanter 


deres  ti  børn  var  døde.  De  var  blevet  ruineret  af  natio- 
nale økonomiske  nedgangstider  og  en  uhæderlig  forret- 
ningspartner. Dårligt  vejr  havde  ødelagt  afgrøderne  tre  år 
i  træk.  Lucy  var  ved  at  dø  af  tuberkulose,  som  også  havde 
kostet  hendes  to  søstre  livet.  En  tyfusepidemi  ramte  alle 
Josephs  og  Lucys  børn.  Lille  Sophronias  liv  blev  skånet, 
efter  at  hendes  forældre  havde  udøst  deres  hjerte  »i  sorg 
og  bøn«  ved  siden  af  hendes  seng.  Og  i  en  alder  af  syv 
eller  otte  var  lille  Joseph  blevet  ramt  af  en  knoglemarvs- 
infektion  -  en  lidelse,  der  krævede  en  operation,  som 
nær  havde  gjort  ham  til  krøbling.  Familiens  gode  ry 
havde  også  lidt  under  deres  økonomiske  nedtur,  og  de  var 
blevet  »kyset  ud«  af  den  by  i  Vermont,  hvor  de  boede,  så 
byen  ikke  skulle  yde  fattighjælp  til  dem. 

Det  var  også  en  tid  med  åndelig  lutrelse.  Da  Lucy  lå 
for  døden  af  tuberkulose,  indgik  hun  en  pagt  med  Gud 
om  at  tjene  ham  alle  sine  dage  og  søge  efter  »den  reli- 


reduceret  til  nogle  få  cent.  Men  deres  ankomst  viste  to 
vigtige  træk  ved  familien.  For  det  første  var  der  deres 
åbenlyse  glæde  ved  at  være  genforenet.  Lucy  skrev,  at 
hun  følte  glæde  ved  »at  overlade  mig  selv  og  mine  børn  i 
en  kærlig  ægtemand  og  faders  ømme  omsorg«  og  over  at 
se  børnene  »omringe  deres  far,  slå  armene  om  hans  hals 
og  dække  hans  ansigt  med  tårer  og  kys,  som  blev  hjertelig 
gengældt  af  ham.«  Og  det  andet  typiske  træk  var  deres 
forenede  indsats  for  at  løse  deres  problemer.  Lucy  sagde: 
»Vi  satte  os  alle  ned  og  drøftede,  hvordan  det  ville  være 
klogest  at  gribe  situationen  an  [og]  hvordan  vi  skulle 
skride  til  værks.«  Joseph  senior,  Alvin  og  Hyrum  arbej- 
dede for  at  tjene  penge  til  at  købe  jord  for.  For  at  sørge  for 
husholdningen  og  skaffe  nye  forsyninger  tog  Lucy  med 
hjælp  fra  Sophronia  og  de  yngre  børn  sig  af  de  huslige 
pligter  og  solgte  Lucys  kunstneriske  voksduge.  De  bagte 
også  brød  og  kager  og  fremstillede  ginger  aie,  som  lille 


gion,  som  ville  sætte  [hende]  i  stand  til  at  tjene  ham  på     Joseph  solgte  fra  en  hjemmelavet  vogn  nede  i  landsbyen, 
rette  vis«,  om  den  så  skulle  »opnås  ved  at  anråbe  himlen 


i  bøn  og  tro«.  Hun  blev  helbredt  og  søgte  trofast  efter  den 
religion  de  næste  to  årtier,  uden  at  vide,  at  hendes  egen 
søn  skulle  præsentere  hende  for  den.  »I  dage  og  måneder 
og  år«  uden  ophør,  blev  hun  »ved  med  at  bede  Gud  . . . 
om  at  åbenbare  ...  sin  viljes  skjulte  skatte«.  Joseph 
seniors  mistro  til  al  organiseret  religion  hindrede  ham  i  at 


DE  FINDER  EVANGELIET 

Familiens  fælles  indsats  forbedrede  i  høj  grad  deres 
økonomiske  situation.  To  år  efter  at  de  var  ankommet 
til  Palmyra  som  »fremmede,  uden  venner,  hjem  eller 
beskæftigelse«,  skrev  Lucy:  »Vi  kunne  nu  finde  os  til 
rette  på  vores  egen  jord  [i]  en  hyggelig,  bekvem  om  end 

Familien  Smith  taklede  deres  problemer  ved  at 
rådføre  sig  med  hinanden.  Deres  fælles  beslutninger 
lod  hvert  enkelt  medlem  af  familien  spille  en  vigtig 
rolle  i  løsningen  af  problemet. 

beskeden  bolig,  der  var  opført  og  møbleret  ved  vores 
egen  flid.« 

Lucys  umættelige  sult  efter  åndelige  sandheder  var 
ved  at  bære  frugt.  I  foråret  1820  havde  hendes  14-årige 
søn  Joseph  sin  første  åbenbaring,  hvor  han  så  Faderen  og 
Sønnen,  fik  tilgivelse  for  sine  synder,  fik  befaling  om  ikke 
at  tilslutte  sig  nogle  af  de  eksisterende  kirker  og  fik  at 
vide,  at  evangeliets  fylde  snart  ville  blive  gengivet.  Tre  år 
senere  fortalte  det  himmelske  sendebud  Moroni  Joseph, 
at  han  var  blevet  udvalgt  af  Herren  til  at  frembringe  en 
gammel  optegnelse,  som  indeholdt  »det  evige  evange- 
lium i  dets  fylde«  OS-H  1:34). 

Moroni  gav  også  Joseph  besked  på  at  fortælle  sin  far  om 
besøget,  hvilket  han  gjorde.  Hans  far  troede  ham,  og  Joseph 
nød  fuld  opbakning  fra  sin  familie,  også  sine  søskende.  »Vi 
var  overbevist  om,  at  Gud  stod  i  begreb  med  at  bringe 

noget  frem  i  lyset,  som  ville  tilfredsstille  vores  sind,«  skrev 
Lucy.  »Vi  glædede  os  over  det  med  usigelig  fryd.« 

Hun  har  nedfældet  dejlige  erindringer  om,  hvordan 
familien  samledes  ved  ildstedet  efter  dagens  arbejde  for 
at  lytte  opmærksomt  til  den  unge  Joseph,  mens  han 
fortalte  beretninger  fra  Mormons  Bog  for  dem.  »Det 
dejligste  fællesskab  og  glæden  trivedes  i  vores  hjem. 
Ingen  skænderier  eller  ufred  forstyrrede  den  fred  og  ro, 
som  herskede  i  vores  midte.«  Lucy  og  Joseph  senior 
erkendte,  at  dette  var  en  skat  af  evig  værdi,  mens  verden 
kun  kunne  tilbyde  tomhed. 

Hvor  dejlig  denne  kundskab  end  var,  så  var  de  syv  år 
mellem  Moronis  første  besøg  den  21.-22.  september 
1823  og  den  officielle  organisering  af  Kirken  den  6.  april 
1830  en  svær  tid  for  Joseph  og  Lucy.  De  købte  et  skov- 
område i  Manchester  i  staten  New  York;  ryddede  jorden; 
byggede  en  bjælkehytte,  en  lade  og  forskellige  skure;  de 
anlagde  en  frugthave  og  begyndte  at  opføre  et  stort  hus  i 
New  England-stil.  I  1830  regnedes  gården  blandt  de 
bedste  på  egnen,  og  den  var  kendt  for  at  være  »nydelig 
og  velordnet«. 

Det  var  et  hårdt  slag  for  familien,  da  Alvin  døde 
pludseligt,  blot  seks  uger  efter  englen  Moronis  besøg. 
Familiens  »lykke  [blev]  knust  på  et  øjeblik«,  og  Joseph, 
Lucy  og  børnene  »var  for  en  tid  ...  knuget  af  sorg«. 
Oven  i  denne  sorg  mistede  de  også  skødet  til  deres 
jord.  Alvin  havde  tjent  penge  nok  til  alt,  undtagen  den 
sidste  termin,  »gennem  hårdt  slid,  trængsel  og  udmat- 
telse« inden  sin  død,  og  han  var  også  begyndt  at  opføre 
det  nye  hjem.  Da  den  første  ejendomshandler  døde, 
opstod  der  en  misforståelse,  og  ved  bedrageri  lykkedes 
det  den  tømrer,  som  de  havde  hyret  til  at  bygge  huset, 
at  købe  skødet.  En  venlig  kvæker  kom  dem  til  undsæt- 
ning, købte  jorden  og  lod  dem  bo  i  huset  og  på  gården 
de  næste  fire  år,  mod  at  deres  søn  Samuel  arbejdede  for 
ham. 

En  af  Lucys  stærkeste  erindringer  gælder  den  fortviv- 
lelse, hun  følte,  da  hun  blev  klar  over,  at  de  mistede  det 
hjem,  som  hendes  elskede  Alvin  havde  tiltænkt  dem,  så 
hun  og  Joseph  senior  kunne  få  en  tryg  alderdom.  »Jeg 
blev  overvældet  af  sorg  og  sank  om  i  en  stol  med  knuste 
følelser,«  skrev  hun.  Hun  spurgte  Hyrum:  »Hvad  skal  det 
betyde?  . . .  Hvordan  . . .  [kan  det  være] ,  at  alt  hvad  vi  har 
tjent  de  sidste  ti  år,  skal  tages  fra  os  på  et  øjeblik?« 
Hendes  følelser  var  meget  naturlige,  men  da  de  måtte 
flytte  fra  gården  tre  år  senere,  fortalte  hun  Oliver 
Cowdery,  som  boede  til  leje  hos  dem:  »Når  jeg  nu  ser  mig 
omkring  på  alt  det,  der  er  blevet  samlet  sammen  til  gavn 
for  mig,  gennem  års  hårdt  arbejde  ...  så  giver  jeg  villigt 
afkald  på  det  for  Kristi  sag  og  frelse,  og  jeg  beder  Gud 
hjælpe  mig  til  at  gøre  det  uden  at  kny  eller  fælde  tårer  . . . 
Jeg  vil  ikke  sende  et  eneste  længselsfuldt  blik  tilbage  på 
det,  som  jeg  må  give  afkald  på.« 

Hun  talte  også  på  sin  mands  vegne.  Det,  de  lagde  bag 
sig,  var  andet  end  blot  et  bekvemt  hjem.  Der  var  en 
stigende  modvilje  mod  dem  på  grund  af  Josephs  åndelige 
oplevelser.  De  fleste  af  deres  tidligere  naboer  og  venner 
vendte  dem  ryggen.  Nogle  udspredte  løgne  om  dem. 
Andre  udnyttede  dem,  plyndrede  deres  ejendom  eller 
anlagde  latterlige  søgsmål  mod  dem. 


Til  Josephs  og  Lucys  ros  må  man  sige,  at  de  ikke  blev 
bitre  eller  hævngerrige.  »Vi  øgede  vores  flid  i  bøn  til 
Herren,  om  at  Joseph  måtte  blive  belært  og  bevaret,« 
skrev  Lucy.  De  var  de  første,  der  hørte  om  Josephs 
kaldelse  og  anerkendte  den.  De  sørgede  med  ham,  da  de 
første  1 16  sider  af  Mormons  Bog  gik  tabt.  De  hjalp  ham 
med  at  værne  om  guldpladerne.  De  hørte  de  tre  vidners 
vidnesbyrd  og  var  blandt  de  første,  som  blev  døbt.  Joseph 
senior  og  to  af  hans  sønner,  Hyrum  og  Samuel,  var  blandt 
de  otte  vidner. 

Lucy  blev  næsten  overvældet  af  visheden  om,  at  »jeg 
[er]  mor  til  en  af  himlens  Guds  profeter,  der  er  udset  til 
at  udføre  et  stort  værk.«  I  et  andet  uforglemmeligt 
øjeblik  så  hun  sin  søn,  profeten,  omfavne  sin  far,  straks 
efter  at  Joseph  senior  var  blevet  døbt,  og  udbryde: 
»[Priset  være]  min  Gud!  Jeg  har  opnået  at  se  min  egen 
far  døbt  ind  i  Jesu  Kristi  sande  kirke!« 

DE  EFTERLEVER  EVANGELIET 

Josephs  og  Lucys  søgen  efter  religiøs  sandhed  strakte 
sig  fra  deres  ungdom  gennem  34  års  ægteskab.  I  de 
følgende  ti  år  inden  Joseph  seniors  død  i  1840,  vandrede 
de  trofast  på  vejen  i  vished  om,  at  hvis  de  tjente  Gud  af 
hele  deres  hjerte,  kunne  de  stå  ulastelige  for  hans  åsyn  på 
den  yderste  dag  (se  L&P  4:2). 

Joseph  og  Lucy  kom  aldrig  mere  til  at  eje  deres  eget 
hjem.  I  Kirtland  boede  de  på  en  gård  et  stykke  uden  for 
byen,  som  Joseph  junior  havde  fået  stillet  til  rådighed. 
Her  husede,  bespiste  og  forkyndte  de  for  »store  skarer«, 
som  samledes  i  Kirtland  og  »sled  [sig  selv]  op  med  hårdt 
slid«.  I  Missouri  sørgede  profeten  Joseph  for  at  de  og  hans 
gifte  søstre  kunne  bestyre  en  kro  i  Far  West.  I  Nauvoo, 
hvor  Joseph  senior  led  af  en  uhelbredelig  sygdom,  boede 
de  i  en  lille  bolig  i  nærheden  af  Joseph  juniors  hjem.  Men 
deres  vanskelige  forhold  hindrede  dem  ikke  i  at  leve  op 
til  deres  dåbspagt  om  at  bære  hinandens  byrder  og  stå 
som  evangeliets  vidner  (se  Mosiah  18:8-9). 

Lucy  var  god  til  at  pleje  andre,  og  Joseph  støttede 
hende.  En  nabo  fra  Palmyra  roste  dem  og  sagde,  at  de  var 

Lucy,  der  til  at  begynde  med  var  fortvivlet  over  at 
skulle  miste  sit  hjem,  fandt  styrke  i  sin  tro.  »Nu  giver 
jeg  villigt  afkald  på  det  for  Kristi  sag,«  sagde  hun. 
»Jeg  vil  ikke  kaste  et  eneste  længselsfuldt  blik  tilbage 
på  det,  som  jeg  må  efterlade.« 

»den  bedste  familie  på  egnen,  når  man  var  plaget  af 
sygdom,  og  en  af  dem  var  næsten  konstant  hos  os,  da  min 
far  døde«.  I  Far  West  påtog  Lucy  sig  villigt  at  pleje  »20 
eller  30  syge  ...  under  pøbelforfølgelserne«.  Da  man  gik  i 


selv  lå  under  et  tæppe  på  gulvet.  De  bespiste  nyankomne 
og  missionærer,  lagde  hus  til  Kirkens  råd  og  møder,  gjorde 
deres  hus  til  et  fristed,  hvor  man  kunne  modtage  patriar- 
kalske velsignelser  i  åndelige  omgivelser,  gav  råd  og 
vejledning  og  doktrinær  undervisning  og  afholdt  familie  - 
andagter  med  salmer  og  bøn  næsten  hver  eneste  aften. 

Deres  vidnesbyrd  om  evangeliets  sandhed  styrkede 
medlemmerne  og  lukkede  munden  på  kritikere.  En 
beboer  i  Palmyra  købte  Joseph  seniors  gældsbevis  og 
forlangte,  at  han  straks  indfriede  det,  men  tilbød  så  at 


gang  med  at  opbygge  Nauvoo,  og  »adskillige  børn  døde  af     eftergive  gælden,  hvis  han  ville  brænde  Mormons  Bog. 


sort  sot«  (skørbug),  indsatte  profeten  Joseph  og  Hyrum 
»deres  kære  mor  til  arbejde  med  og  pleje  de  syge«.  Hun 
»tilbragte  måneder  blandt  de  fattige,  syge  hellige«.  En 
ung  nabo  kaldte  Lucy  for  »en  af  de  mest  storslåede 
kvinder,  altid  rede  til  at  hjælpe  folk  i  nød«. 

Joseph  og  Lucy  delte  gavmildt  ud  af  det,  de  havde.  I 
tiden  før  Kirken  blev  oprettet  tog  de  sig  af  en  forældreløs 
dreng  og  to  ældre  mennesker.  Et  nygift  par  boede  hos  dem 
i  flere  måneder  i  Kirtland.  I  Kirtland,  Missouri  og  Nauvoo 
lod  de  ofte  gæster  sove  i  deres  senge,  mens  Joseph  og  Lucy 


Skønt  Joseph  var  syg,  nægtede  han  at  gøre  det  og  måtte 
derfor  i  gældsfængsel  i  flere  uger. 

Joseph  senior,  der  blev  ordineret  til  ældste  i  juni  1830, 
forkyndte  straks  evangeliet  for  sine  forældre  og  søskende. 
Trods  bitter  modstand  og  ligegyldighed  fra  nogle  af  dem 
glædede  han  sig  overordentligt,  da  hans  brødre  John, 
Asael  jun.  og  Silas  blev  omvendt  og  sluttede  sig  til  de 
hellige.  I  en  alder  af  65  rejste  han  som  Kirkens  patriark 
på  en  patriarkalsk  mission  til  medlemmerne  i  de  østlige 
stater.  Ved  sin  død  havde  han  givet  flere  hundrede 

patriarkalske  velsignelser  til  trøst  og  opmuntring.  Han 
sad  i  Kirkens  første  højråd  i  Kirtland,  og  i  1834  blev  han 
sammen  med  Hyrum  ordineret  til  Kirkens  assisterende 
præsident.  Ved  indvielsen  af  templet  i  Kirtland  så  denne 
aldrende  Herrens  tjener  mange  mirakuløse  hændelser. 

Lucy  var  bestemt  ikke  mindre  tapper  end  han.  Da  en 
gejstlig  fra  Lucys  tidligere  trossamfund  pressede  hende  til 
at  fornægte  Mormons  Bog,  trodsede  hun  ham:  »Om  De 
så  skulle  fylde  min  krop  med  risknipper  og  brænde  mig  på 
bålet,  så  ville  jeg  erklære,  at  . . .  optegnelsen  ...  er  sand, 
så  længe  Gud  ville  give  mig  mæle.« 

Ved  en  anden  lejlighed,  da  nogle  af  ældsterne  mente, 
at  det  kunne  medføre  forfølgelse  at  give  sig  til  kende  som 
sidste  dages  hellige,  sagde  Lucy  modigt:  »Jeg  [vil] 
fortælle  folk  præcis  hvad  jeg  [er].«  Da  en  præst  hånligt 
sagde,  at  Mormons  Bog  ikke  var  værd  at  beskæftige  sig 
med,  vidnede  Lucy:  »Min  herre,  lad  mig  bramfrit  fortælle 
Dem,  at  Mormons  Bog  indeholder  det  evige  evangelium, 
og  at  den  er  skrevet  til  Deres  sjæls  frelse  ved 
Helligåndens  gave  og  kraft.«  Syv  måneder  efter  mordene 
på  Joseph  og  Hyrum  sagde  Lucy  på  egne  og  sin  afdøde 
mands  vegne:  »Det  har  været  vores  hjertes  ønske  at 
støtte  dette  rige,  så  det  kunne  rulle  frem.« 

Både  Joseph  senior  og  Lucy  modtog  alle  de  tempelor- 
dinancer,  som  dengang  var  tilgængelige  for  Kirkens 
medlemmer.  For  Joseph  seniors  vedkommende  var  det  de 
forberedende  ordinancer  i  templet  i  Kirtland.  Lucy 
modtog  sine  forberedende  ordinancer  og  sin  begavelse  i 
templet  i  Nauvoo  den  10.  december  1845. 

HVAD  VI  KAN  LÆRE  AF  LUCY  OG  JOSEPH 

Hvad  kan  vi  i  dag  lære  af  disse  trofaste  troende?  For 
det  første  lærte  de  som  forældre  deres  børn  at  adlyde 
evangeliet,  at  arbejde  sammen  og  hårdt  og  at  bede  uden 
ophør  om  vejledning  og  ønskede  velsignelser.  Og  de 
levede  selv  op  til  deres  belæringer. 

For  det  andet  var  de  eksempler  for  deres  børn,  når  det 
gjaldt  om  at  værdsætte  sandheden,  hvor  de  så  end  fandt 
den.  De  lod  sig  villigt  og  med  glæde  undervise  af  et  af 


deres  børn,  i  stedet  for  at  mene,  at  de  som  forældre  burde 
have  svar  på  rede  hånd. 

For  det  tredje  var  deres  hengivenhed  mod  evangeliet 
deres  første  prioritet.  Selv  når  de  måtte  lide  fattigdom, 
håbløshed,  sygdom  og  spot,  vaklede  de  ikke  i  deres 
trofasthed  mod  sandheden. 

For  det  fjerde  delte  de,  skønt  de  kun  havde  få  midler, 
villigt  ud  af  dem  og  tjente  de  andre  hellige  og  det  øvrige 
samfund  efter  bedste  evne. 

For  det  femte  holdt  de  sammen  på  deres  familie.  Hvad 
enten  de  blev  drevet  bort  af  forfølgelser  eller  fulgte  kaldet 
til  at  samles,  så  tog  Joseph  og  Lucy  selv  deres  gifte  børn 
med  sig,  når  de  fulgte  de  hellige.  De  styrkede  deres  tro  og 
plejede  dem,  når  de  var  syge  og  ydede  kærlig  støtte. 

For  det  sjette  holdt  de  ud  til  enden.  Trods  trængsler 
og  lidelser,  som  kunne  have  gjort  dem  bitre  og  fået  dem 
til  at  tvivle  på  deres  tro,  forblev  de  hengivne  mod 
evangeliet.  I  1840  døde  Joseph  senior  som  Kirkens 
patriark,  omgivet  af  sin  familie  og  de  hellige.  Den  70- 
årige  Lucy  forblev  i  Nauvoo  med  sine  fire  levende  børn 
og  sin  svigerdatter  Emma,  da  de  hellige  drog  bort  i 
1846,  men  Lucys  tro  på  sin  søn  Josephs  mission  vaklede 
aldrig. 

Som  de  første  troende  satte  hun  og  hendes  mand  en 
standard  for  godt  forældreskab  og  hengivenhed  mod 
hinanden  og  sandheden.  Deres  eksempel  er  et  lys  for  alle 
sidste  dages  hellige  familier  i  vore  dage.  □ 

Donald  L.  Enders  er  medlem  af  Kaysville  1 1 .  Ward  i  Kaysville  Sydstav  i 
Utah.  Han  er  seniorkurator  for  Historiske  Seværdigheder,  Slægtshistorisk 
Afdeling  og  Kirkens  museum  for  de  sidste  dages  helliges  kunst  og  historie. 

Det  er  muligt  at  få  noter  til  artiklen  på  engelsk  ved  at  henvende  sig  til 
Liahona,  Floor  24,  50  East  North  Temple  Street,  Salt  Lake  City,  LT 
84150-3223,  USA. 

Joseph  og  Lucy  delte  gavmildt  ud  af  alt,  hvad  de 
havde.  I  Kirtland,  Missouri  og  Nauvoo  overlod  de  ofte 
deres  senge  til  gæster,  mens  de  selv  sov  under  et 
tæppe  på  gulvet. 

Eksemplets  magt 

Da  jeg  var  færdig  med  skolen,  meldte  jeg  mig  til  et 
års  tjeneste  i  den  ecuadorianske  hær.  Da  jeg 
pakkede,  tog  jeg  et  eksemplar  af  Mormons  Bog 
og  salmebogen  med.  Dengang  var  jeg  ikke  klar  over,  hvor 
meget  Mormons  Bog  skulle  komme  til  at  påvirke  mit  liv. 

Jeg  kom  i  et  kompagni  med  104  unge  mænd,  og  da  jeg 
havde  iagttaget  deres  opførsel,  gættede  jeg  på,  at  jeg  var 
den  eneste  sidste  dages  hellige  iblandt  os.  jeg  ville  gerne 
være  et  godt  eksempel,  så  jeg  gjorde  mit  bedste  i  alle  de 
opgaver,  jeg  blev  tildelt. 

Det  var  næsten  umuligt  at  få  tid  til  at  studere  i  skrif- 
terne. Vi  havde  kun  et  kvarter  til  at  gøre  os  klar  til 
frokost  og  en  halv  times  fritid  hver  aften.  Jeg  tilbragte 
den  tid  med  at  læse  i  Mormons  Bog. 

Jeg  var  ikke  klar  over,  at  folk  lagde  mærke  til  mig,  men 
de  fandt  snart  ud  af,  at  jeg  var  medlem  af  Kirken.  Til  at 
begynde  med  gjorde  de  nar  ad  mig,  men  jeg  vidste,  at 
deres  ord  ikke  kunne  såre  mig.  Hver  dag  stræbte  jeg  efter 
at  efterleve  det,  som  jeg  havde  læst  i  Mormons  Bog. 

En  dag  mens  jeg  læste,  gjorde  3  Nephi  12:16  dybt 
indtryk  på  mig:  »Lad  derfor  jeres  lys  skinne  således  for 
dette  folk,  at  de  må  se  jeres  gode  gerninger  og  prise  jeres 
Fader,  som  er  i  himlen.«  Jeg  bad  min  himmelske  Fader  om 
at  hjælpe  mig  med  at  være  et  eksempel  for  andre.  Med 
tiden  vandt  jeg  de  andre  soldaters  og  mine  officerers 
respekt. 

Min  tjenestetid  i  hæren  gik  godt,  indtil  den  dag,  hvor 
min  ven  opdagede,  at  magasinet  til  hans  automatvåben 
var  væk.  I  mit  hjemland  er  det  en  alvorlig  forbrydelse 
mod  staten  at  stjæle  sådan  noget,  og  man  kan  få  fæng- 
selsstraf for  det.  Hele  vores  kompagni  ledte  efter  det 
forsvundne  magasin  i  tre  dage,  hvilket  var  den  tid,  vi 
havde  fået  tildelt  til  at  finde  det.  Jeg  kiggede  ikke  i  mit 
eget  skab,  for  jeg  vidste,  at  jeg  ikke  havde  taget  det. 

Kompagniets  kaptajn,  der  var  medlem  af  en  evange- 
lisk kirke,  gav  ordre  til  ransagning  af  samtlige  skabe.  Alle 

medlemmer  af  kompagniet  var  til  stede,  da  mit  skab  blev 
inspiceret.  Jeg  var  meget  forbavset,  da  man  fandt  det 
forsvundne  magasin  derinde.  Jeg  anede  ikke,  hvordan 
det  var  endt  der. 

Det  var  et  pinligt  øjeblik  for  mig.  Jeg  vidste,  at  kaptaj- 
nen kunne  sende  mig  i  fængsel.  De  andre  fra  mit 
kompagni  stod  og  kiggede  på  og  var  bekymrede  for,  hvad 
der  skulle  ske  med  mig.  Der  var  helt  stille  i  lokalet,  mens 
vi  ventede  på,  hvad  kaptajnen  ville  sige. 

Han  kaldte  mig  hen  til  sig  og  spurgte  lavmælt  efter  en 
forklaring.  Det  eneste  jeg  kunne  sige  var:  »Jeg  ved  det 
ikke.«  Han  så  på  mig,  og  så  sagde  han:  »Jeg  ved,  hvordan 
du  har  opført  dig  hidtil,  og  jeg  ved,  at  du  ikke  har  gjort 
det.«  Så  sagde  en  anden  officer  til  kaptajnen:  »Jeg  tror 
heller  ikke,  at  denne  soldat  har  gjort  det.«  En  efter  en 
kom  officererne  hen  til  mig  og  bakkede  mig  op. 

Indtil  det  øjeblik  havde  jeg  ikke  fuldt  ud  forstået 
velsignelsen  ved  lydighed  eller  eksemplets  magt.  Tårerne 
begyndte  at  trille  ned  ad  mine  kinder.  Jeg  erkendte  min 
Frelsers  beskyttende  magt.  Jeg  vidste,  at  han  var  ved  min 
side.  Takket  være  denne  oplevelse  vil  det  vers  i  3  Nephi, 
som  tidligere  havde  gjort  indtryk  på  mig,  for  altid  stå 
prentet  i  mit  sind.  Jeg  er  taknemlig  for,  at  Mormons  Bog 
lærte  mig  at  være  et  lys  og  et  eksempel. 

Nogle  få  dage  senere  kom  en  af  mine  venner  i 
kompagniet  hen  til  mig  og  fortalte  mig,  at  han  var  blevet 
undervist  af  missionærerne  og  skulle  døbes  den  følgende 
uge  i  byen  Guayaquil.  Min  glæde  var  fuldkommen,  da  jeg 
så  ham  blive  medlem  af  den  sande  Kirken. 

Senere  virkede  jeg  som  fuldtidssoldat  for  Herren  —  og 
jeg  forkyndte  evangeliet  som  missionær  i  Quito -missi- 
onen i  Ecuador.  Jeg  ved,  at  Jesus  Kristus  lever  og  er  vores 
fuldkomne  eksempel.  □ 

Carlos  Perez  er  medlem  af  Gallegos  Lara  Ward  i  Prosperina  Stav  i  ' 
Guayaquil  i  Ecuador.  ■:  '."■■''_■. 

Sådan  anvender  du  Liahona 
for  februar  2001 


Leder  du  efter  en  historie  eller  et  citat  til  en  tale,  en  klasse,  en 
familieaften  eller  en  åndelig  tanke  til  seminar?  Du  kan  måske 
finde  nogle  gode  ideer  i  dette  nummer  af  Liahona.  (Numrene  til 
højre  henviser  til  sidetallet  i  dette  nummer.  L=LHIe  Liahona). 


FORSLAG  TIL  SAMTALEEMNER:  LÆRE  OG  PAGTER  SAMT  KIRKENS  HISTORIE 

■  »Evangeliets  rødder  i  Storbritannien«,  side  8:  Malvern  Hills,  John 
Benbows  gård  og  kirkebygningen  i  Gadfield  Elm  har  betydning,  fordi  de 
begivenheder,  der  fandt  sted  der,  styrkede  Kirken  i  den  tidlige  tid.  Hvilke 
steder  i  dit  område  har  spillet  en  rolle  i  Kirkens  lokale  historie? 

■  »Uadskillelige  vidner  om  Jesus  Kristus«,  side  14:  Tal  om,  hvordan 
oldtidens  skrifter  banede  vejen  for  nutidig  åbenba- 
ring. 

■  »Trofaste  troende«,  side  38:  Hvordan  kan  I 
anvende  de  seks  principper,  som  vi  lærer  af 
profeten  Joseph  Smiths  forældre  i  jeres  familie? 

■  »Ransag   disse    befalinger«,    side    L16: 
Hvordan  kan  jeres  familie  finde  glæde  i 
at  studere  »det  forbløffende  og  inspire-  ' 
rende  budskab«  fra  Lære  og  Pagter  i  år? 

EMNER  I  DETTE  NUMMER 

Aronske  Præstedømme, 

Det 2 

Besøgslærerinder 25 

Bøn 25 

Eksempel .. ......46,  L7 

Evigt  perspektiv 22 

Familier,  hvor  alle  ikke  er  medlem...,  26 

Forudtilværelsen.. ............36 

Forældreskab..... ....38 

Frelsesplanen 36 

Genoprettelse 14,  38,  L2 

Handicap..... ..L4 

Helligånden 30 

Hjemmelærere 7 

Jesus  Kristus 14,  L12,  L14 

Johannes  Døber ...2 

Kirkens  historie 8,  38,  48 

Kærlighed ....30 

Lydighed.. .....25 

Lære  og  Pagter 14,  48,  L16 

Missionering... ...........26,  30,  36,  L7 

Modgang 22 

Mormons  Bog , 14,  30,  46 

Nye  Testamente,  Historier 

fra  Det L12,  L14 

Omvendelse ........30 

Primary .L10 

Profeter 28,  L10,  L16 

Sånchez,  Luz  Karina ..L4 

Smith,  Joseph,  sen. 

og  Lucy  Mack 38 

|H     Tjeneste 30 

Tro 38 

Verdensomspændende 

kirke,  Den 8 


ARTIKLER   OM   ÆGTESKAB   OG   FAMILIE   SØGES 
Vi  opfordrer  jer  til  at  fortælle  om  oplevelser  og  ideer,  som  har  styrket  jeres  ægteskab  og  familie. 
Send  artikler  og  historier  til  Liahona,  Floor  24,  50  East  North  Temple  Street,  Salt  Lake  City,  UT  841 50- 
3223,  USA;  eller  send  en  e-mail  til  CUR-Liahona-IMag@ldschurch.org.  Vedlæg  fulde  navn, 
adresse,  telefonnummer,  ward  og  stav. 

»Ved  Guds  gave  og  kraft«,  af  Simon  Dewey,  gengivet  med  tilladelse  fra  Kirkens  museum 
for  de  sidste  dages  hellige  kunst  og  historie,  femte  internationale  kunstkonkurrence. 

»...  min  tjener  Joseph  Smith  jun.  ...  har  oversat  den  del  af  bogen,  som  jeg  befalede  ham  at  oversætte. 
Og  det  er  sandt,  så  vist  som  Herren,  jeres  Gud,  lever«  (L&P  1  7:5-6;  se  også  L&P  1 35:3). 


Med  hjælp  fra  Oliver  Cowdery  og 
andre  skrivere  oversatte  profeten 
Joseph  Smith  Mormons  Bog  »ved  Guds 
gave  og  kraft«  (L&P  135:3).  Bogen 
beviser  »overfor  verden,  at  den  hellige 
skrift  er  sand,  og  at  Gud  inspirerer 
menneskene  og  kalder  dem  til  sit  hellige 
værk  i  denne  tid  og  slægt«  (L&P  20:11). 
Lære  og  Pagter  står  som  endnu  et 
uadskilleligt  vidne  med  Mormons 
Bog.  Se  »Uadskillelige  vidner  om 
Jesus  Kristus«,  side  14. 


